AN COIMISIÚN EORPACH An Bhruiséil,23.11.2016 COM(2016) 850 final Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 575/2013 i dtaca leis an gcóimheas giarála, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an riosca creidmheasa contrapháirtí, leis an riosca marcaí, leis na neamhchosaintí ar chontrapháirtithe lárnacha, leis na neamhchosaintí ar ghnóthais chomh-infheistíochta,leis na neamhchosaintí móra, leis na ceanglais tuairiscithe agus nochta agus lena leasaítear Rialachán (AE) Uimh. 648/2012 {SWD(2016) 377 final}

{SWD(2016) 378 final}



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Is cuid de phacáiste reachtaíochta an leasú atá sé beartaithe a dhéanamh ar Rialachán (AE) Uimh. 575/2013 (an Rialachán maidir le Ceanglais Chaipitil nó CRR), pacáiste lena náirítear freisin leasuithe ar Threoir 2013/36/AE (an Treoir maidir le Ceanglais Chaipitil nó CRD), ar Threoir 2014/59/AE (an Treoir maidir le Téarnamh agus Réiteach na mBanc nó TTRB), agus ar Rialachán (AE) Uimh. 806/2014 (an Rialachán maidir le Sásra Réitigh Aonair nó SRMR). Le blianta beaga anuas tá athchóiriú suntasach curtha chun feidhme ag an Aontas Eorpach ar chreat rialála na seirbhísí airgeadais d’fhonn feabhas a chur ar athléimneacht na ninstitiúidí (i.e. institiúidí creidmheasa nó gnólachtaí infheistíochta) atá ag feidhmiú in earnáil airgeadais an Aontais, athchóiriú atá bunaithe den chuid is mó ar chaighdeáin dhomhanda a comhaontaíodh le comhpháirtithe idirnáisiúnta an Aontais. Go háirithe, áiríodh sa phacáiste athchóiriúcháin Rialachán (AE) Uimh. 575/2013 (an Rialachán maidir le Ceanglais Chaipitil nó CRR) agus Treoir 2013/36/AE (an Treoir maidir le Ceanglais Chaipitil nó CRD) maidir le ceanglais stuamachta i gcomhair institiúidí agus maidir le maoirseacht a dhéanamh orthu, Treoir 2014/59/AE (an Treoir maidir le Téarnamh agus Réiteach na mBanc nó TTRB), maidir le téarnamh agus réiteach institiúidí agus Rialachán (AE) Uimh. 806/2014 maidir leis an Sásra Réitigh Aonair (SRM). Rinneadh na bearta sin mar fhreagairt ar an ngéarchéim airgeadais a thosaigh in 2007-2008 agus léiríonn siad caighdeáin a comhaontaíodh go hidirnáisiúnta. Cé go bhfuil an córas airgeadais níos cobhsaí agus níos athléimní i gcoinne go leor cineálacha suaite agus géarchéime a d’fhéadfadh bheith ann sa todhchaí a bhuí leis na hathchóirithe, ní théann na hathchóirithe sin i ngleic go cuimsitheach go fóill leis na fadhbanna sainaitheanta ar fad. Is é is aidhm do na tograí seo, dá bhrí sin, an clár oibre don athchóiriú a chur i gcrích trí dhul i ngleic leis na laigí atá fós ann agus trí chur chun feidhme gnéithe neamhréitithe den athchóiriú atá ríthábhachtach chun athléimneacht na ninstitiúidí a áirithiú ach gur le déanaí a chuir ceannródaithe caighdeán domhanda (i.e. Coiste Basel um Maoirseacht ar Bhaincéireacht (CBMB) agus an Bord um Chobhsaíocht Airgeadais (FSB)) bailchríoch orthu. cóimheas giarála ceangailteach lena gcuirfear cosc ar institiúidí an ghiaráil a mhéadú go hiomarcach, e.g. chun brabúsacht íseal a chúiteamh; cóimheas glanchistiúcháin chobhsaí (NSFR) ceangailteach a chuirfidh le próifíl mhaoiniúcháin fheabhsaithe na ninstitiúidí agus a bhunóidh caighdeán comhchuibhithe maidir leis an méid foinsí maoiniúcháin cobhsaí fadtéarmacha is gá le teacht slán ó thréimhsí ina bhfuil strus sa mhargadh agus deacrachtaí cistiúcháin ann. níos mó ceanglas cistí dílse (i.e. caipiteal) riosca-íogair d’institiúidí a bhíonn ag trádáil go mór in urrúis agus i ndíorthaigh, rud a chuirfidh cosc ar an iomarca dibhéirseachta maidir leis na ceanglais sin nach bhfuil bunaithe ar phróifíl riosca na ninstitiúidí; an meall is mó ar deireadh, caighdeáin nua maidir le cumas iomlán ionsúcháin caillteanas (TLAC) na ninstitiúidí domhanda a bhfuil tábhacht shistéamach leo (G-SIIanna), rud a cheanglóidh ar na hinstitiúidí sin acmhainn ionsúcháin caillteanas agus acmhainn athchaipitlithe níos mó a bheith acu, aghaidh a thabhairt ar idirnaisc sna margaí airgeadais domhanda agus treisiú athuair le cumas an Aontais Eorpaigh réiteach a fháil do G-SIIanna a bhfuil ag teip orthu agus rioscaí do cháiníocóirí a íoslaghdú ag an am céanna. D’aithin an Coimisiún sa Teachtaireacht uaidh an 24 Samhain 2015 go raibh gá le rioscaí a laghdú a thuilleadh agus thug sé gealltanas togra reachtach a thabhairt chun cinn ina ndéantar forbairt ar na comhaontuithe idirnáisiúnta atá luaite thuas. Ní amháin go neartóidh na bearta laghdúcháin riosca sin athléimneacht an chórais baincéireachta Eorpaigh agus muinín na margaí as, ach beidh siad ina mbonn le tuilleadh dul chun cinn maidir leis an Aontas Baincéireachta a thabhairt chun críche. Aithníodh freisin sna Conclúidí ón gComhairle (ECOFIN) an 17 Meitheamh 2016 an gá atá le bearta nithiúla reachtacha a ghlacadh maidir le rioscaí san earnáil airgeadais a laghdú. Sa rún ó Pharlaimint na hEorpa an 10 Márta 2016 ar an Aontas Baincéireachta – Tuarascáil Bhliantúil 2015, cuirtear in iúl freisin réimsí áirithe sa chreat rialála atá ann faoi láthair a bhféadfaí aghaidh a thabhairt orthu an athuair. Ag an am céanna, ba ghá don Choimisiún aird a thabhairt ar an gcreat rialála atá ann faoi láthair agus ar na forbairtí rialála nua ar an leibhéal idirnáisiúnta agus freagairt a thabhairt ar na dúshláin a bhfuil tionchar acu ar gheilleagar an Aontais Eorpaigh, go háirithe an gá atá ann le fás agus poist a chur chun cinn tráth atá an tionchas eacnamaíochta neamhchinnte. Seoladh mórthionscnaimh bheartais éagsúla, amhail an Plean Infheistíochta don Eoraip (CEIS) agus Aontas na Margaí Caipitil d’fhonn geilleagar an Aontais a neartú. Is gá cur le cumas na ninstitiúidí an geilleagar a mhaoiniú gan cur isteach ar chobhsaíocht an chreata rialála. D'fhonn a áirithiú go rachaidh na athchóirithe a rinneadh le déanaí san earnáil airgeadais i bhfeidhm go rianúil ar a chéile agus ar na tionscnaimh bheartais nua, agus ar athchóirithe níos leithne san earnáil airgeadais a rinneadh le déanaí, rinne an Coimisiún measúnú iomlánaíoch críochnúil ar bhonn glao ar fhianaise ar an gcreat le haghaidh seirbhísí airgeadais (lena náirítear an CRR, an CRD, an TTRB agus an SRMR). Rinneadh measúnú freisin ó thaobh tionchar eacnamaíoch níos leithne de ar an athbhreithniú ar chaighdeáin dhomhanda atá le teacht. Is é atá i gceist le leasuithe arna mbunú ar fhorbairtí idirnáisiúnta cur chun feidhme dílis na gcaighdeán idirnáisiúnta i ndlí an Aontais, faoi réir coigeartuithe spriocdhírithe chun sainiúlachtaí agus saincheisteanna beartais níos leithne de chuid an Aontais a léiriú. Cuir i gcás, spreagann spleáchas fhiontair bheaga agus mheánmhéide (FBManna) an Aontais Eorpaigh ar mhaoiniú banc nó spleáchas do thionscadail bonneagair, spreagann sé coigeartuithe rialála sonracha lena náirithítear go mbeidh institiúidí in ann iad a chistiú ós rud é gurb iad cnámh droma an mhargaidh aonair iad. Tá gá freisin le hidirghníomhú rianúil leis na ceanglais atá ann cheana, mar shampla imréiteach lárnach agus soláthar urrúis chomhthaobhaigh lárnach ar neamhchosaintí díorthach, nó athrú go cuid de na ceanglais nua de réir a chéile. Ní chuireann na coigeartuithe sin, atá teoranta ó thaobh raon feidhme agus ama de, isteach ar fhóntacht fhoriomlán na dtograí, atá ag teacht le bunleibhéal uaillmhéine na gcaighdeán domhanda. Ina theannta sin, is é is aidhm do na tograí, bunaithe ar an nglao ar fhianaise, na rialacha atá ann faoi láthair a fheabhsú. Léirigh an anailís a rinne an Coimisiún gur féidir an creat atá ann faoi láthair a chur i bhfeidhm ar bhealach níos comhréirí, ag cur san áireamh go háirithe staid na ninstitiúidí nach bhfuil chomh mór ná chomh casta sin, nuair nach bhfuil údar maith ó thaobh dálaí stuamachta de, is cosúil, le cuid de na ceanglais sna hinstitiúidí sin maidir le nochtadh agus tuairisciú agus le cuid dá gceanglais chasta maidir le leabhar trádála. Ina theannta sin, tá measúnú déanta ag an gCoimisiún ar an riosca a bhaineann le hiasachtaí do FBManna agus le tionscadail bonneagair a chistiú agus chinn sé go mbeadh údar ann le ceanglais cistí dílse níos ísle a chur i bhfeidhm i gcás cuid de na hiasachtaí sin ná mar a chuirtear i bhfeidhm faoi láthair . Dá réir sin, déanfaidh na tograí seo na ceanglais sin a cheartú agus feabhsóidh siad comhréireacht an chreata stuamachta d’institiúidí. Ar an gcaoi sin, cuirfear le cumas na ninstitiúidí an geilleagar a mhaoiniú gan cur isteach ar chobhsaíocht an chreata rialála. Ar deireadh, tá measúnú déanta ag an gCoimisiún, i ndlúthchomhar leis an Sainghrúpa maidir le hÍocaíochtaí Baincéireachta agus Árachas, ar chur i bhfeidhm na roghanna agus na ndiscréidí atá ann faoi láthair sa CRD agus sa CRR. Bunaithe ar an anailís sin, beartaítear leis an togra reatha fáil réidh le cuid de na roghanna agus na discréidí a bhaineann leis na forálacha ar an gcóimheas giarála, ar neamhchosaintí móra agus ar chistí dílse. Tá sé beartaithe deireadh a chur leis an bhféidearthacht sócmhainní cánach iarchurtha Stát-urraithe nua a chruthú nach mbeadh ag brath ar bhrabúsacht todhchaí, a bheadh díolmhaithe ó asbhaint ó chaipiteal rialála. •Comhsheasmhacht le forálacha beartais atá sa réimse beartais cheana Freagraíonn roinnt gnéithe de thograí an CRD agus an CRR d’athbhreithnithe bunúsacha, agus ag an am céanna tá gá le hoiriúnuithe eile ar an gcreat rialála airgeadais i bhfianaise forbairtí ina dhiaidh sin, mar shampla glacadh an TTRB, bunú an tSásra Maoirseachta Aonair agus an obair a rinne an tÚdarás Baincéireachta Eorpach (ÚBE) agus ar an leibhéal idirnáisiúnta. Leis an togra tugtar isteach leasuithe ar an reachtaíocht atá ann cheana agus fágann go bhfuil sí go hiomlán comhsheasmhach le forálacha beartais atá ann cheana i réimse na gceanglas stuamachta d’institiúidí, dá maoirseacht agus dá gcreat maidir le téarnamh agus le réiteach. •Comhsheasmhacht le beartais eile de chuid an Aontais Ceithre bliana i ndiaidh do Cheannairí Stáit agus do Rialtais na mBallstát teacht ar chomhaontú maidir le hAontas Baincéireachta a chruthú, tá dhá cholún den Aontas Baincéireachta i bhfeidhm – maoirseacht aonair agus réiteach aonair – agus an leabhar rialacha aonair d'institiúidí uile an Aontais Eorpaigh ina bhunchloch leo. Cé go ndearnadh dul chun cinn tábhachtach, tá gá le céimeanna breise chun an tAontas Baincéireachta a thabhairt i gcrích, lena náirítear bunú scéim amháin ráthaíochta taiscí.

An tathbhreithniú ar CRR agus CRD, is cuid de bhearta laghdúcháin riosca é atá ag teastáil le hathléimneacht na hearnála baincéireachta a neartú a thuilleadh agus atá i gcomhthreo le Scéim Eorpach Árachais Taiscí (SÉAT) a thabhairt isteach céim ar chéim. Ag an am céanna, is é is aidhm don athbhreithniú a áirithiú gurb ann do leabhar rialacha aonair leanúnach d’institiúidí uile an Aontais Eorpaigh, bídís san Aontas Baincéireachta nó ná bíodh. Tá cuspóirí foriomlána an tionscnaimh seo, mar a mhínítear thuas, comhsheasmhach agus comhleanúnach le bunchuspóirí an Aontais Eorpaigh, is iad sin cobhsaíocht airgeadais a chur chun cinn, dóchúlacht agus méid na tacaíochta ó cháiníocóirí i gcás ina réitítear institiúid chomh maith le rannchuidiú le maoiniú comhchuí inbhuanaithe na gníomhaíochta geilleagraí, rud a chothóidh leibhéal ard iomaíochais agus cosanta tomhaltóirí. Ina theannta sin, tá na cuspóirí foriomlána sin ag teacht leis na cuspóirí a leag síos tionscnaimh mhóra eile de chuid an Aontais, mar a mhínítear thuas. 2.BUNÚS DLÍ, COIMHDEACHT AGUS COMHRÉIREACHT •Bunús dlí Na leasuithe atá sé beartaithe a dhéanamh, tá siad bunaithe ar an mbunús dlí céanna agus atá ag na gníomhartha reachtacha atá á leasú, i.e. Airteagal 114 CFAE don togra le haghaidh Rialachán lena leasaítear CRR agus Airteagal 53(1) CFAE don togra le haghaidh Treoir lena leasaítear CRD IV. •Coimhdeacht (maidir le hinniúlacht neamheisiach) Ós rud é go bhfuil cuspóirí na mbeart atá molta dírithe ar reachtaíocht an Aontais Eorpaigh atá ann cheana a fhorlíonadh, is fearr is féidir iad a ghnóthú ar leibhéal an Aontais seachas trí thionscnaimh náisiúnta éagsúla. Na bearta náisiúnta sin a bhfuil sé d'aidhm acu, mar shampla, giaráil institiúidí a laghdú, agus ceanglais na ninstitiúidí maidir le cistiú cobhsaí nó a leabhar trádála a neartú, ní bheadh na bearta sin chomh héifeachtach le rialacha ón Aontas Eorpach chun cobhsaíocht airgeadais a áirithiú, nuair a chuirtear san áireamh an tsaoirse atá ag institiúidí seirbhísí a bhunú agus a sholáthar i mBallstáit eile agus an soláthar seirbhíse trasteorann, na sreabha caipitil agus comhtháthú an mhargaidh a bheidh mar thoradh air. Ar an taobh eile, d’fhéadfadh bearta náisiúnta an iomaíocht a shaobhadh agus d’fhéadfaidís difear a dhéanamh do shreabha caipitil. Ina theannta sin, b'fhéidir agóid dhlíthiúil a bheith ann de thoradh bearta náisiúnta a ghlacadh, ós rud é go rialaíonn an CRR cúrsaí baincéireachta cheana, lena náirítear ceanglais ghiarála (tuairisciú), leachtacht (go sonrach an cóimheas cumhdaigh ar leachtacht nó LCR) agus ceanglais maidir leis an leabhar trádála. Meastar mar sin gurb é an rogha is fearr leasú a dhéanamh ar an CRR agus ar an CRD. Leis sin bheadh an chothromaíocht cheart ann idir rialacha a chomhchuibhiú agus solúbthacht náisiúnta a choimeád de réir mar atá riachtanach, gan cur isteach ar an leabhar rialacha aonair. De thoradh na leasuithe sin dhéanfaí cur i bhfeidhm aonfhoirmeach na gceanglas stuamachta agus cóineasú na gcleachtas maoirseachta a chur chun cinn a thuilleadh, agus dhéanfaí cothrom iomaíochta do sheirbhísí baincéireachta a áirithiú ar fud an mhargaidh aonair. Ní féidir leis na Ballstáit na cuspóirí seo a bhaint amach, go leordhóthanach, ar a gconlán féin. Tá tábhacht ar leith leis sin san earnáil bhaincéireachta, áit a mbíonn go leor institiúidí creidmheasa ag feidhmiú ar fud mhargadh aonair an Aontais Eorpaigh. An comhar iomlán agus an mhuinín iomlán laistigh den sásra maoirseachta aonair (SSM) agus laistigh de choláistí na maoirseoirí agus d’údaráis inniúla lasmuigh den SSM, tá siad fíor-riachtanach chun maoirseacht éifeachtach a dhéanamh ar institiúidí creidmheasa ar bhonn comhdhlúite. Ní bhainfí amach na cuspóirí sin le rialacha náisiúnta. •Comhréireacht Bhí an chomhréireacht ina dlúthchuid den mheasúnú tionchair a ghabhann leis an togra. Ní amháin go ndearnadh na roghanna go léir a moladh i réimsí rialála éagsúla a mheasúnú ar bhonn aonair i gcomparáid le cuspóir na comhréireachta, ach freisin cuireadh an easpa comhréireachta i láthair mar fhadhb faoi leith agus rinneadh anailís ar roghanna sonracha d’fhonn costais riaracháin agus costais chomhlíonta ar institiúidí níos lú a laghdú (féach roinn 2.9 agus roinn 4.9 den mheasúnú tionchair). •An rogha ionstraime Moltar go gcuirfear na bearta chun feidhme trí leasú a dhéanamh ar an CRR agus an CRD le Rialachán agus le Treoir faoi seach. Leis na bearta atá molta déantar tagairt do na forálacha atá ann cheana atá fite fuaite sna hionstraimí dlíthiúla sin (leachtacht, giaráil, luach saothair, comhréireacht) nó déantar tuilleadh forbartha ar na forálacha sin . Maidir leis an gcaighdeán comhaontaithe nua de chuid FSB maidir le TLAC, moltar go ndéanfaí formhór an chaighdeáin a ionchorprú sa CRR, ós rud é gur le rialachán, agus leis sin amháin, is féidir an cur i bhfeidhm aonfhoirmeach a theastaíonn a bhaint amach, faoi mar atá, a bheag nó a mhór, leis na ceanglais riosca-bhunaithe maidir le cistí dílse atá ann cheana. Dá ndéanfaí ceanglais stuamachta a mhúnlú i bhfoirm leasaithe ar CRR d'áiritheofaí, dá bharr sin, go mbeadh na ceanglais sin infheidhme go díreach maidir leis na G-SIIanna. Chuirfeadh sé sin cosc ar na Ballstáit ceanglais éagsúla náisiúnta a chur chun feidhme i réimse inarbh fhearr an comhchuibhiú iomlán d’fhonn cothrom iomaíochta a áirithiú. Os a choinne sin, beidh gá le mionchoigeartú a dhéanamh ar na forálacha dlíthiúla atá ann faoi láthair laistigh den TTRB chun a áirithiú go bhfuil an ceanglas TLAC agus an tíoscheanglas do chistí dílse agus do dhliteanais incháilithe (ICDI) iomlán comhleanúnach agus comhsheasmhach le chéile. De thoradh roinnt de na leasuithe ar CRD a ghabhann le comhréireacht bheadh solúbthacht áirithe ag Ballstáit rialacha éagsúla a bheith acu nuair a bheadh na leasuithe sin á dtrasuí sa dlí náisiúnta. Thabharfaí de rogha do na Ballstáit rialacha níos daingne a fhorchur i dtaca le cúrsaí áirithe. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Comhairliúcháin leis na páirtithe leasmhara Rinne an Coimisiún tionscnaimh áirithe d’fhonn a mheas arbh iad an creat stuamachta atá ann faoi láthair agus na hathbhreithnithe ar chaighdeáin dhomhanda atá le teacht na hionstraimí ba leordhóthanaí chun cuspóirí stuamachta a áirithiú d’institiúidí an Aontais Eorpaigh agus d'fhonn a mheas an leanfaidís de bheith ag cur an mhaoiniúcháin ba ghá ar fáil do gheilleagar an Aontais amach anseo. In Iúil 2015, sheol an Coimisiún comhairliúchán poiblí faoin tionchar a d’fhéadfadh bheith ag CRR agus CRD ar an maoiniú a dhéanann bainc ar gheilleagar an Aontais Eorpaigh agus béim ar leith á leagan ann ar mhaoiniú na FBManna agus an bhonneagair agus i Meán Fhómhair 2015 sheol an Coimisiún Glao ar Fianaise a chumhdaíonn reachtaíocht airgeadais an Aontais Eorpaigh ina hiomláine. Ba é aidhm an dá thionscnamh fianaise eimpíreach agus aiseolas nithiúil a fháil ar i) rialacha a dhéanann difear do chumas an gheilleagair é féin a mhaoiniú agus fás a mhaoiniú, ii) ualaí rialála nach bhfuil gá leo, iii) idirghníomhaíochtaí, neamhréireachtaí agus bearnaí sna rialacha, agus iv) rialacha is cúis le hiarmhairtí neamhbheartaithe. Ina theannta sin, bhailigh an Coimisiún tuairimí na bpáirtithe leasmhara maidir le hanailisí sonracha a rinneadh ar fhorálacha lena rialaítear luach saothair agus ar chomhréireacht na rialacha atá i CRR agus i CRD. Ar deireadh, seoladh comhairliúchán poiblí i gcomhthéacs an staidéir a chuir an Coimisiún amach ar conradh chun measúnú a dhéanamh ar thionchar CRR ar an maoiniú a dhéanann na bainc ar gheilleagar an Aontais Eorpaigh. Tá fianaise shoiléir ann de thoradh na dtionscnamh thuasluaite uile gur gá nuashonrú agus iomlánú a dhéanamh ar na rialacha atá ann faoi láthair d’fhonn i) na rioscaí in earnáil na baincéireachta a laghdú a thuilleadh agus, ar an gcaoi sin, an spleáchas ar státchabhair agus ar airgead na gcáiníocóirí i gcás géarchéime a laghdú, agus ii) cur le cumas na ninstitiúidí maoiniú leordhóthanach a sheoladh chuig an ngeilleagar. Tá achoimre ar na comhairliúcháin, na hathbhreithnithe agus na tuarascálacha le fáil in Iarscríbhinn 1 agus in Iarscríbhinn 2 a ghabhann leis an measúnú tionchair.

•Measúnú tionchair Pléadh an measúnú tionchair leis an mBord um Ghrinnscrúdú Rialála agus diúltaíodh dó ar an 7 Meán Fómhair 2016. I ndiaidh an diúltaithe, rinneadh an measúnú tionchair a neartú trí na nithe seo a leanas a chur leis i) míniú níos fearr ar chomhthéacs beartais an togra (i.e. an bhaint atá aige le forbairtí beartais idirnáisiúnta agus forbairtí beartais an Aontais Eorpaigh), ii) tuilleadh sonraí ar dhearcadh na bpáirtithe leasmhara agus iii) tuilleadh fianaise maidir le tionchair (i dtéarmaí tairbhí agus costas) na roghanna beartais éagsúla a ndearnadh iniúchadh orthu sa mheasúnú tionchair. Thug an Bord um Ghrinnscrúdú Rialála tuairim dhearfach uaidh an 27 Meán Fómhair 2016 ar an measúnú tionchair a atíolacadh. Tá an measúnú tionchair ag gabháil leis an togra. Tá an measúnú tionchair comhoiriúnach leis an togra. Mar atá léirithe ag an anailís ionsamhlaithe agus an samhaltú maicreacnamaíoch a forbraíodh sa mheasúnú tionchair, táthar ag súil leis go ndéanfar costais theoranta le tabhairt isteach na gceanglas nua, go háirithe na caighdeáin Basel nua amhail an cóimheas giarála agus an leabhar trádála. Tá an tionchar a mheastar a bheidh ar an olltáirgeacht intíre (OTI) go fadtéarmach idir -0.03% agus -0.06%, agus meastar go mbeidh an méadú ar chostais chistiúcháin don earnáil bhaincéireachta faoi 3 bhonnphointe sa chás is measa. Ar thaobh na sochar, léiríodh sa chleachtadh ionsamhlúcháin go dtiocfadh ísliú 32% ar mhéid na nacmhainní poiblí a bheadh ag teastáil chun tacú leis an gcóras baincéireachta i gcás géarchéim airgeadais a bheadh ar aon dul le géarchéim 2007-2008 – is é sin, laghdú ó EUR 51 billiún go EUR 34 billiún. •Oiriúnacht rialála agus simpliú Má leantar le cineálacha cur chuige simplithe chun ceanglais cistí dílse a ríomh, meastar go náiritheoidh sin comhréireacht leanúnach na rialacha le haghaidh na ninstitiúidí atá níos lú. Ina theannta sin, ba cheart go dtiocfadh laghdú ar ualach riaracháin na ninstitiúidí sin agus ar an ualach maidir le comhlíonadh atá orthu de thoradh na mbeart breise atá dírithe ar chomhréireacht roinnt ceanglas (maidir le tuairisciú, nochtadh agus luach saothair) a mhéadú. Maidir leis na FBManna, meastar go mbeidh tionchar dearfach ar an maoiniú a dhéanann bainc ar na FBManna ag an athchalabrú atá molta ar cheanglais cistí dílse maidir le neamhchosaintí banc ar FBManna. Is iad na FBManna sin a bhfuil neamhchosaint níos mó ná EUR 1.5 milliún acu i láthair na huaire is mó a bheadh thíos leis sin mar ní bhaineann na neamhchosaintí sin tairbhe as an bhfachtóir tacaíochta FBM faoi na rialacha atá ann faoi láthair. Meastar go gcuirfidh gnéithe eile den togra le hinbhuanaitheacht iasachtaithe do FBManna, go háirithe na gnéithe a bhfuil sé d’aidhm acu athléimneacht na ninstitiúidí i leith géarchéimeanna eile amach anseo a threisiú. Ar deireadh, maidir leis na bearta a bhfuil sé d’aidhm acu costais chomhlíonta atá ar institiúidí a laghdú, go háirithe ar institiúidí nach bhfuil chomh mór ná chomh casta sin, meastar go laghdóidh na bearta sin na costais iasachtaíochta atá ar na FBManna. Maidir le tríú tíortha de, cuirfear feabhas ar chobhsaíocht mhargaí airgeadais an Aontais Eorpaigh de thoradh an togra, agus leis sin laghdófar dóchúlacht agus costais na niarmhairtí diúltacha a d’fhéadfadh bheith ann do mhargaí airgeadais dhomhanda. Ina theannta sin, de thoradh na leasuithe atá molta déanfar tuilleadh comhchuibhithe ar an gcreat rialála ar fud an Aontais, rud a laghdóidh go mór na costais riaracháin ar institiúidí tríú tír atá ag feidhmiú san Aontas Eorpach. I bhfianaise an athbhreithnithe leanúnaigh ar na gnólachtaí infheistíochta faoi CRR agus i bhfianaise na tuarascála tosaigh a chuir ÚBE ar fáil, meastar go luíonn sé le réasún nach mbeadh feidhm ag na ceanglais nua ach amháin maidir le gnólachtaí infheistíochta a bhfuil tábhacht shistéamach leo, agus go marthanófaí gnólachtaí infheistíochta eile go dtaga deireadh leis an athbhreithniú. Tá an togra seo comhsheasmhach le tosaíocht an Choimisiúin maidir leis an Margadh Aonair Digiteach. •Cearta bunúsacha Tá an tAontas tiomanta d’ardchaighdeáin i dtaca le cosaint na gceart bunúsach agus tá raon leathan de choinbhinsiúin maidir le cearta an duine sínithe aige. Sa chomhthéacs seo, ní dócha go mbeidh tionchar díreach ag an togra ar na cearta seo, a liostaítear i bpríomhchoinbhinsiúin na Náisiún Aontaithe maidir le cearta an duine, i gCairt um Chearta Bunúsacha an Aontais Eorpaigh, atá mar dhlúthchuid de Chonarthaí an Aontais, agus sa Choinbhinsiún Eorpach um Chearta an Duine. 4. IMPLEACHTAÍ BUISÉADACHA Ní dhéanfaidh an togra difear do bhuiséad an Aontais. 5. EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe Táthar ag súil leis go dtiocfaidh na leasuithe atá molta i bhfeidhm in 2019 ar a luaithe. Tá dlúthbhaint ag na leasuithe le forálacha eile CRR agus CRD atá i bhfeidhm cheana féin agus a bhfuil faireachán á dhéanamh orthu ó 2014. Leanfaidh an CBMB leis na sonraí is gá a bhailiú chun faireachán a dhéanamh ar an gcóimheas giarála agus ar na bearta leachtachta nua chun go bhféadfaí measúnú tionchair a dhéanamh amach anseo ar na huirlisí beartais nua. Beidh Próisis rialta Athbhreithnithe agus Meastóireachta Maoirseachta (SREPanna) agus bearta tástála struis ina gcuidiú le faireachán a dhéanamh ar thionchar na mbeart nua atá molta ar na hinstitiúidí lena mbaineann agus beidh siad ina gcuidiú freisin le leordhóthanacht na solúbthachta agus na comhréireachta a fhoráil le freastal a dhéanamh ar shainiúlachtaí na ninstitiúidí beaga. Ina theannta sin, leanfaidh seirbhísí an Choimisiúin de bheith rannpháirteach i ngrúpaí oibre an CBMB agus sa chomh-thascfhórsa a bhunaigh an Banc Ceannais Eorpach agus ÚBE, a dhéanann faireachán ar dhinimic chistí dílse na ninstitiúidí agus a staideanna leachtacha ar fud an domhain agus san Aontas Eorpach faoi seach. Tá na gnéithe éagsúla seo a leanas sa tacar táscairí atá ceaptha faireachán a dhéanamh ar dhul chun cinn na dtorthaí a thagann as cur chun feidhme na roghanna tosaíochta:

Maidir le Cóimheas Glanchistiúcháin Chobhsaí (NSFR): Táscaire NSFR d’institiúidí an Aontais Eorpaigh Sprioc Ón dáta cur i bhfeidhm, comhlíonfaidh 99% de na hinstitiúidí a bheidh ag glacadh páirt i gcleachtadh faireacháin Basel III de chuid ÚBE an NSFR ag Leibhéal 100% (chomhlíon 65% d’institiúidí creidmheasa ghrúpa 1 agus 89% d’institiúidí ghrúpa 2 an NSFR ag deireadh mhí Nollag 2015) Foinse na sonraí Tuarascálacha faireacháin leathbhliantúla Basel III ó ÚBE Maidir le cóimheas giarála: Táscaire Cóimheas giarála d’institiúidí an Aontais Eorpaigh Sprioc Ón dáta cur i bhfeidhm beidh cóimheas giarála 3% ar a laghad ag 99% d’institiúidí creidmheasa ghrúpa 1 agus ghrúpa 2 (bhain 93.4% d’institiúidí ghrúpa 1 an sprioc amach i Meitheamh 2015) Foinse na sonraí Tuarascálacha faireacháin leathbhliantúla Basel III ó ÚBE Maidir le FBManna Táscaire Bearna maoiniúcháin a chuirtear ar fáil do FBManna san Aontas, i.e. an difríocht idir an gá atá le maoiniú seachtrach agus infhaighteacht na gcistí Sprioc Faoi dhá bhliain i ndiaidh an dáta cur i bhfeidhm, < 13% (an figiúr is deireanaí dá bhfuil ar fáil – 13% faoi dheireadh 2014) Foinse na sonraí Suirbhé SAFE de chuid an Choimisiúin agus an Bhainc Ceannais Eorpaigh (tá raon na sonraí teoranta don limistéar euro) Maidir le TLAC: Táscaire TLAC in G-SIIanna Sprioc Comhlíonfaidh Bainc uile an Aontais Eorpaigh a bhfuil tábhacht shistéamach dhomhanda leo an sprioc (>16% de shócmhainní ualaithe ó thaobh riosca (RWA)/6% de thomhas neamhchosaintí an chóimheasa giarála (LREM) faoi 2019, >18% Sócmhainní ualaithe ó thaobh riosca (RWA)/6.75% LREM faoi 2022) Foinse na sonraí Tuarascálacha faireacháin leathbhliantúla Basel III ó ÚBE Maidir le leabhar trádála: Táscaire RWA i gcomhair rioscaí margaidh d’institiúidí an Aontais Eorpaigh Inathraitheacht bhreathnaithe shócmhainní ualaithe ó thaobh riosca na bpunann comhiomlánaithe trí chur chuige na samhlacha inmheánacha a chur i bhfeidhm. Sprioc - Faoi 2023, comhlíonfaidh institiúidí uile an Aontais Eorpaigh na ceanglais cistí dílse do rioscaí margaidh faoin gcalabrú críochnaitheach a ghlacfar san Aontas Eorpach. - Faoi 2021, beidh inathraitheacht thorthaí na samhlacha inmheánacha ar fud institiúidí an Aontais Eorpaigh nach bhfuil cúis léi (i.e. inathraitheacht nach dtagann ó dhifríochtaí i rioscaí foluiteacha) níos lú ná inathraitheacht reatha * na samhlacha inmheánacha ar fud institiúidí an Aontais Eorpaigh. _______________ *Ba cheart go mbeadh na luachanna tagartha do “inathraitheacht reatha” cheanglais luacha faoi riosca (VAR) agus cheanglais muirear i leith riosca incriminteach (IRC) mar an gcéanna leis na luachanna tagartha arna meas sa tuarascáil is déanaí ó ÚBE ar inathraitheacht Shócmhainní Ualaithe ó thaobh Riosca maidir le Punanna Riosca Margaidh, arna ríomh do phunanna comhiomlánaithe, a foilsíodh roimh theacht i bhfeidhm an chreata nua riosca margaidh. Foinse na sonraí Tuarascálacha faireacháin leathbhliantúla Basel III ó ÚBE Tuarascáil ó ÚBE maidir le hinathraitheacht shócmhainní ualaithe ó thaobh riosca maidir le Punanna Riosca Margaidh. Ba cheart go ríomhfaí luachanna nua de réir an mhodha chéanna. Maidir le luach saothair: Táscaire Úsáid an iarchurtha agus na híocaíochtaí lig amach in ionstraimí ag institiúidí Sprioc Cuirfidh 99% d’institiúidí nach institiúidí beaga agus neamhchasta iad, i gcomhréir le ceanglais CRD, ar a laghad 40% den luach saothair inathraithe siar thar 3 go 5 bliana agus go ligfidh siad amach ar a laghad 50% den luach saothair inathraithe in ionstraimí i ndáil lena bhfoireann shonraithe ag a bhfuil leibhéil ábhartha luacha saothair inathraithe. Foinse na sonraí Tuarascálacha tagarmharcála luacha saothair ó ÚBE Maidir le comhréireacht Táscaire Ualach laghdaithe ó thuairisciú agus ó nochtadh maoirseachta Sprioc Tuairisceofar ualach laghdaithe in 80% d’institiúidí beaga nach bhfuil chomh casta sin Foinse na sonraí Suirbhé le forbairt agus le déanamh ag ÚBE faoi 2022-2023 Déanfar measúnú ar thionchair an togra seo cúig bliana tar éis dháta cur i bhfeidhm na mbeart atá molta ar bhonn an mhodha a bheidh comhaontaithe ag ÚBE go luath tar éis an ghlactha. Tabharfar údarás do ÚBE na sonraí is gá le faireachán a dhéanamh ar na táscairí thuasluaite agus ar tháscairí eile a bhfuil gá leo chun measúnú a dhéanamh ar CRR agus CRD na leasuithe, tabharfar údarás dó na sonraí sin a shainiú agus a bhailiú. D’fhéadfaí an modh a fhorbairt do roghanna ar leith nó do ghrúpa roghanna idirnasctha ag brath ar na himthosca a bheidh ann sula seolfar an measúnú agus ag brath ar aschur tháirgeacht na dtáscairí monatóireachta. Áiritheofar comhlíonadh agus forghníomhú ar bhonn leanúnach nuair is gá sin trí imeachtaí um shárú a sheolfaidh an Coimisiún i gcás nach ndéanfar na bearta reachtacha a thrasuí nó a chur i bhfeidhm mar is ceart. Féadfaidh tuairisciú ar sháruithe ar dhlí an Aontais a stiúradh tríd an gCóras Eorpach Maoirseoirí Airgeadais (CEMA), lena náirítear na húdaráis rialála inniúla agus ÚBE agus déanfar an tuairisciú sin a stiúradh trí BCE freisin. Leanfaidh ÚBE dá dtuarascálacha rialta ar chleachtadh faireacháin Basel III i dtaca le córas baincéireachta an Aontais Eorpaigh a fhoilsiú. Déantar faireachán sa chleachtadh seo ar thionchar cheanglais Basel III (mar a chuirtear chun feidhme iad trí CRR agus CRD) ar institiúidí an Aontais Eorpaigh go háirithe mar a bhaineann sin lena gcóimheasa caipitil (atá bunaithe ar riosca nó nach bhfuil) agus lena gcóimheasa leachtachta (LCR, NSFR). Reáchtáiltear an cleachtadh sin i gcomhthreo leis an gcleachtadh atá á reáchtáil ag an CBMB. •Míniúchán mionsonraithe ar fhorálacha sonracha an togra Tarscaoiltí ó cheanglais chaipitil agus leachtachta (CRR) Dá mbeadh ar fhochuideachtaí ceanglais cistí dílse agus leachtachta a chomhlíonadh ar bhonn aonair, d’fhéadfadh sin cosc a chur ar institiúidí na hacmhainní sin a bhainistiú go héifeachtach ar leibhéal an ghrúpa. Tá sé sin ábhartha go háirithe sa chomhthéacs reatha ina néascaíonn forbairtí teicneolaíochta lárú bainistithe chaipitil agus leachtachta i ngrúpa níos mó ná riamh.

Faoin reachtaíocht atá ann cheana bronnadh an fhéidearthacht ar údaráis inniúla cur i bhfeidhm ceanglas ar bhonn aonair a tharscaoileadh i gcás fochuideachtaí nó máthairghnóthas atá laistigh de Bhallstát nó atá mar chuid d'fhoghrúpa leachtachta scaipthe ar fud roinnt Ballstát, faoi réir coimircí lena náirithítear go ndáiltear caipiteal agus leachtacht go leordhóthanach ar an máthairghnóthas agus ar na fochuideachtaí. Le bunú an tSásra Maoirseachta Aonair (SSM), rinneadh an mhaoirseacht ar ghrúpaí a atreisiú go substaintiúil go háirithe i gcás ina bhfuil grúpeintitis lonnaithe sna Ballstáit sin atá rannpháirteach i SSM, agus eolas níos fearr agus cumhachtaí díreacha ag SSM ar ghrúpeintitis atá lonnaithe i mBallstáit éagsúla. Os a choinne sin, go dtí go dtabharfar an tAontas Baincéireachta chun críche, is ábhar imní fós ag na Ballstáit sin ina bhfuil na fochuideachtaí lonnaithe, go mbeidh iarmhairtí fioscacha ag leachtacht nó caipitil neamhleordhóthanach ar leibhéal na bhfochuideachtaí ar Bhallstáit ("óstacha") den chineál sin. Tugadh aghaidh sa togra seo ar na hábhair imní sin trí na bearta coimirce seo a leanas: forlíontar na coinníollacha atá i CRR cheana le hoibleagáid don mháthairghnóthas atá sainmhínithe go soiléir chun tacaíocht a thabhairt do na fochuideachtaí. Is gá ceanglas an mháthairghnóthais a ráthú i gcomhair mhéid iomlán an cheanglais tharscaoilte agus is gá an ráthaíocht a chomhthaobhú i gcomhair leath an mhéid atá faoi ráthaíocht ar a laghad. Déanfaidh an Coimisiún faireachán go cúramach ar chur chun feidhme na bhforálacha ábhartha. Meastar ag an gcéim seo den Aontas Baincéireachta, go mba cheart go mbeadh ar chumas na núdarás inniúil a dhéanann maoirseacht ar mháthairghnóthais agus ar fhochuideachtaí atá bunaithe i mBallstáit laistigh den Aontas Baincéireachta, go mbeadh ar a gcumas cur i bhfeidhm na gceanglas cistí dílse agus leachtachta a tharscaoileadh i gcás fochuideachtaí atá lonnaithe i mBallstát nach é áit lonnaithe an mháthairghnóthais é, ar choinníoll go ndéantar gealltanas an mháthairghnóthais tacú le fochuideachtaí den sórt sin a ráthú i gcomhair mhéid iomlán an cheanglais tharscaoilte agus ar choinníoll go ndéantar an ráthaíocht a chomhthaobhú i gcomhair leath an mhéid atá faoi ráthaíocht ar a laghad. Leasaítear Airteagal 7 agus Airteagal 8 de CRR dá réir. Cuirtear na tarscaoiltí céanna ar fáil, mar rogha, d’údaráis inniúla na mBallstát sin atá lasmuigh den Aontas Baincéireachta, faoi réir a gcomhaontaithe fhollasaigh. Cur chun feidhme caighdeán FSB maidir le cumas iomlán ionsúcháin caillteanas (CRR, BRRD, SRM) D’fhoilsigh FSB Bileog Téarmaí maidir le Cumas Iomlán Ionsúcháin Caillteanas ('caighdeán TLAC') an 9 Samhain 2015 a glacadh seachtain ina dhiaidh sin ag cruinniú mullaigh G20 sa Tuirc. De réir chaighdeán TLAC, ní mór do na Bainc a bhfuil Tábhacht Shistéamach Dhomhanda leo (G-SIBanna), dá ngairtear G-SIIanna i reachtaíocht an Aontais, ní mór dóibh méid leordhóthanach de dhliteanais ardionsúcháin caillteanas ("intarrthála") a bheith acu chun a áirithiú go nionsófar na caillteanais go rianúil agus go tapa agus go ndéanfar athchaipitliú i gcás réitigh. Déantar cur síos níos mionsonraithe ar idirghníomhú chaighdeán TLAC le reachtaíocht an Aontais atá ann faoi láthair agus a bhfuil na cuspóirí rialála céanna aici sa mheabhrán míniúcháin a ghabhann leis na tograí maidir le leasuithe ar BRRD agus SRMR. Comhsheasmhacht le BRRD Cuirtear caighdeán TLAC chun feidhme ar fud an Aontais trí leasuithe ar CRR, ag cur le creat BRRD atá ann cheana. D’fhonn an dá chreat a bhfuil na cuspóirí beartais céanna acu a chomhtháthú, ní foláir sainmhínithe nua a thabhairt isteach, amhail eintitis réitigh, grúpa réitigh etc. (Airteagal 4 de CRR) agus ní foláir gá a bheith le comhar idir údaráis inniúla agus údaráis réitigh (Airteagal 2 de CRR). Bunaithe ar an athbhreithniú a cheanglaítear le hAirteagal 518 de CRR agus i gcomhréir leis na ceanglais in Airteagal 59 den BRRD, leasaítear na critéir d’ionstraimí Breise Leibhéal 1 (Airteagal 52 de CRR) agus ionstraimí Leibhéal 2 (Airteagal 63 de CRR) chun go ndíluachálfar na hionstraimí sin nó go gcomhshóitear iad in ionstraimí Gnáthscaireanna Leibhéal 1 tráth nach mbeidh inmharthanacht ann. Ní athróidh sin staid na nionstraimí caipitil arna neisiúint ag institiúidí an Aontais Eorpaigh, ach áiritheoidh ag an am céanna i gcás ionstraimí arna neisiúint ag fochuideachtaí tríú tír de chuid institiúidí an Aontais a chomhlíonann an ceanglas breise seo, áiritheoidh sin nach féidir le máthairghnóthais an Aontais ach na hionstraimí sin amháin a mheas mar ionstraimí Breise Leibhéal 1 nó Leibhéal 2, agus ceanglais cistí dílse comhdhlúite á ríomh acu. An ceanglas maidir le cistí dílse agus dliteanais incháilithe Cuirtear caighdeán TLAC chun feidhme san Aontas Eorpach trí cheanglas cístí dílse agus dliteanais incháilithe atá comhdhéanta de chóimheas riosca-bhunaithe agus de chóimheas nach cóimheas riosca-bhunaithe é (Airteagal 92a nua de CRR) a thabhairt isteach. Ní bhíonn feidhm ag ceanglas den sórt sin ach amháin i gcás G-SIIanna, a bhféadfadh grúpa institiúidí nó institiúidí aonair bheith i gceist leo (Airteagal 131(1) de CRD). Leasaítear Airteagal 6 de CRR lena cheangal ar G-SIIanna aonair ar eintitis réitigh iad an ceanglas cistí dílse agus dliteanais incháilithe a chomhlíonadh ar bhonn aonair, agus leasaítear Airteagal 11 lena cheangal ar eintitis réitigh ar cuid de ghrúpaí atá ainmnithe mar G-SIIanna iad, lena cheangal orthu an ceanglas cistí dílse agus dliteanais incháilithe a chomhlíonadh ar bhonn comhdhlúite. Tá ceanglas i gcaighdeán TLAC freisin do TLAC inmheánach (i.e. ceanglas chun cumas ionsúcháin caillteanas agus cumas athchaipitlithe a réamh-shuí ar leibhéal na bhfochuideachtaí laistigh de ghrúpa réitigh), ceanglas a thrasuitear san Aontas Eorpach trí cheanglas nua a thabhairt isteach maidir le cistí dílse agus dliteanais incháilithe (Airteagal 92b nua de CRR) is infheidhme maidir le G-SIIanna neamh-AE (tá riail chomhchosúil do G-SIIanna i BRRD cheana). Is ionann an ceanglas sin agus 90% den cheanglas is infheidhme maidir le G-SIIanna i gcomhréir le hAirteagal 92a nua. Tá feidhm ag an gceanglas G-SII neamh-AE maidir le cistí dílse agus dliteanais incháilithe ar fhochuideachtaí suntasacha de G-SIIanna neamh-AE ar bhonn aonair i gcás nach eintitis réitigh ná máthairinstitiúidí de chuid an Aontais Eorpaigh iad, agus ar bhonn comhdhlúite más máthairghnóthais de chuid an Aontais Eorpaigh iad ach nach eintitis réitigh iad. Dliteanais incháilithe Cuirtear Caibidil 5a nua ar dhliteanais incháilithe isteach i CRR i ndiaidh na gcaibidlí lena rialaítear cistí dílse. Le hAirteagal 72a nua, liostaítear dliteanais eisiata nach féidir a chur san áireamh agus an ceanglas maidir le cistí dílse agus dliteanais incháilithe á chomhlíonadh. In Airteagal 72b leagtar síos critéir incháilitheachta i leith ionstraimí dliteanas incháilithe, i mír 2 leagtar síos critéir incháilitheachta i leith fodhliteanas, agus i mír 3 agus i mír 4 leagtar síos critéir incháilitheachta i leith dliteanais atá ar chéim pari passu le dliteanais eisiata. Sonraítear in Airteagal 72c nach bhféadtar ionstraimí a chur san áireamh le haghaidh na ndliteanas incháilithe ach amháin i gcás ina bhfuil aibíocht iarmhair bliana ar a laghad acu. Leis na critéir incháilitheachta, eisiatar dliteanais arna neisiúint ag eintitis shainchuspóireacha i gcomhréir le bileog téarmaí TLAC. Foráiltear le Mír 2 de Chaibidil 5a nua (Airteagal 72e go hAirteagal 72j) do na rialacha asbhainte is infheidhme chun glanmhéid na ndliteanas is féidir a chur san áireamh don cheanglas maidir le cistí dílse agus le dliteanais incháilithe a chinneadh. Tá sé d'oibleagáid ar institiúidí sealúchais ionstraimí dliteanas incháilithe a asbhaint (Airteagal 72f) agus sealúchais dliteanais incháilithe G-SIIanna eile a asbhaint (Airteagal 72h agus Airteagal 72i). Sonraítear in Airteagal 72e(3) asbhaint chomhréireach do shealúchais dliteanais atá ar chéim pari passu le dliteanais eisiata agus nach bhféadfar ach méid teoranta a chur san áireamh mar dhliteanais incháilithe. Déantar na hasbhaintí ó dhliteanais incháilithe agus ó chistí dílse ar bhonn cur chuige asbhainte comhfhreagrach (Airteagal 66(e) de CRR). In Airteagal 72j leagtar síos eisceacht ó asbhaintí i gcomhair ítimí leabhair trádála. Sainítear i Mír 3 de Chaibidil 5a nua coincheap na ndliteanas incháilithe (Airteagal 72k) agus coincheap na gcistí dílse agus na ndliteanas incháilithe (Airteagal 72l). Iarrfaidh an Coimisiún comhairle ar ÚBE i leith roghanna malartacha maidir le sealúchais ionstraimí TLAC arna neisiúint ag G-SIIanna a láimhseáil agus i leith thionchar na roghanna sin. Ar na roghanna a mbeidh comhairle á hiarraidh ag an gCoimisiún ina leith tá cur chun feidhme an chur chuige maidir le láimhseáil sealúchas TLAC, cur chuige a d'fhoilsigh CBMB le déanaí. Bunaithe ar an gcomhairle sin, measfaidh an Coimisiún an bhfuil gá le hathruithe ar an réiteach a moladh sa togra seo. Coigeartuithe ar na ceanglais ghinearálta maidir le cistí dílse agus dliteanais incháilithe Déantar athrú ar Chaibidil 6 de Theideal 1 de Chuid II de CRR (Airteagal 73 go hAirteagal 80) chun tabhairt isteach chatagóir na ndliteanas incháilithe a léiriú. Cuirtear síneadh le hAirteagal 77 agus le hAirteagal 78 chun réamhchead maoirseachta maidir le luathfhuascailt ionstraimí caipitil agus dliteanas incháilithe a chumhdach. In Airteagal 78 cuirtear an deis ar fáil réamhchead ginearálta a thabhairt d'institiúidí luathhfuascailtí a chur i gcrích, faoi réir critéir a áirithíonn comhlíonadh na gcoinníollacha maidir le cead maoirseachta den sórt sin a thabhairt. Faoi Airteagal 80, cuirtear de chúram ar ÚTE faireachán a dhéanamh ar eisiúintí cistí dílse agus dliteanas incháilithe. Chun critéir incháilitheachta cistí dílse a chur i gcomhréim le critéir maidir le dliteanais incháilithe, féadfaidh ionstraimí Breise Leibhéal 1 agus Leibhéal 2 arna neisiúint ag eintiteas sainchuspóireach a chur san áireamh chun críocha cistí dílse go dtí an 31 Nollaig 2021 agus go dtí an dáta sin amháin. Infheistíochtaí gnáthscaireanna i gcistí (CRR) I Nollaig 2013, d'fhoilsigh CBMB caighdeán nua maidir le láimhseáil infheistíochtaí gnáthscaireanna i gcistí. Ba é an aidhm a bhí leis an gcaighdeán nua an láimhseáil a dhéantar ar chistí faoi láthair a shoiléiriú agus láimhseáil neamhchosaintí den sórt sin atá níos comhsheasmhaí ar an leibhéal idirnáisiúnta agus níos íogaire ó thaobh riosca de a bhaint amach (i.e. láimhseáil a léiríonn riosca agus giaráil infheistíochtaí foluiteacha an chiste). Chun an caighdeán nua a chur chun feidhme i ndlí an Aontais, rinneadh roinnt athruithe ar CRR. Leasaítear Airteagal 128 lena áirithiú nach dtagann neamhchosaintí i bhfoirm aonad nó scaireanna i ngnóthais chomhinfheistíochta (GCanna) faoi shainmhíniú ítimí a bhaineann le riosca atá fíor-ard. Leasaítear Airteagal 132 d'fhonn léiriú a thabhairt ar na prionsabail agus ceanglais ghinearálta a fhorluíonn ríomh na gceanglas cistí dílse maidir le neamhchosaintí i bhfoirm aonad nó scaireanna i Gcanna i gcás institiúidí a chuireann i bhfeidhm an Cur Chuige Caighdeánaithe maidir le riosca creidmheasa.

Tugtar Airteagal 132a nua isteach chun mionsonrú a dhéanamh ar dhá chur chuige dá bhforáiltear faoi Airteagal 132, eadhon cur chuige na trédhearcachta agus an cur chuige bunaithe ar shainordú. Leasaítear Airteagal 152 d'fhonn léiriú a thabhairt ar na prionsabail agus ceanglais athbhreithnithe maidir le ríomh na gceanglas cistí dílse do neamhchosaintí i bhfoirm aonad nó scaireanna i GCanna i gcás institiúidí a chuireann i bhfeidhm an Cur Chuige Inmheánach Bunaithe ar Rátálacha maidir le riosca creidmheasa. Cur Chuige Caighdeánaithe le haghaidh Riosca Creidmheasa Contrapháirtí (CCC-RCC) (CRR) I Márta 2014, chun dul i ngleic le heasnaimh na modhanna caighdeánaithe atá ann faoi láthair, d'fhoilsigh CBMB cur chuige nua caighdeánaithe chun luach neamhchosanta neamhchosaintí díorthach a ríomh, cur chuige darb ainm an Cur Chuige Caighdeánaithe le haghaidh Riosca Creidmheasa Contrapháirtí (CCC-RCC). D'fhonn an cur chuige nua a thabhairt isteach i ndlí an Aontais, agus d'fhonn a áirithiú go leanfaidh na rialacha nua de bheith comhréireach, rinneadh roinnt athruithe ar CRR. Le hAirteagal 273, rinneadh roinnt sainmhínithe a mhodhnú agus cuireadh isteach roinnt sainmhínithe nua chun na modhanna nua a tugadh isteach a léiriú. Cuireadh CCC-RCC isteach in ionad an Mhodha um Marcáil ón Margadh (Airteagal 274 go hAirteagal 280f). Baineadh na rialacha maidir leis an Modh Caighdeánaithe. Tugadh isteach rialacha nua maidir le CCC-RCC simplithe (Airteagal 281). Rinneadh modhnú ar na rialacha atá ann faoi láthair maidir leis an Modh Neamhchosanta Tosaigh (MNT) (Airteagal 282). Rinneadh modhnú ar na critéir incháilithe maidir le MNT agus tugadh isteach critéir incháilithe maidir le húsáid CCC-RCC shimplithe (Airteagal 273a agus Airteagal 273b). Rinneadh Airteagal 298 agus Airteagal 299 a mhodhnú le tabhairt isteach CCC-RCC a léiriú. Neamhchosaintí ar chontrapháirtithe lárnacha (CRR agus EMIR) In Aibreán 2014, d'fhoilsigh CBMB caighdeán deiridh maidir le láimhseáil neamhchosaintí ar chontrapháirtithe lárnacha. Tugadh aghaidh sa chaighdeán deiridh ar easnaimh an chaighdeáin eatramhaigh a foilsíodh dhá bhliain roimhe sin. D'fhonn an caighdeán deiridh a chur chun feidhme i ndlí an Aontais, rinneadh roinnt athruithe ar CRR agus ar Rialachán (AE) Uimh. 648/2012 (an Rialachán maidir le Bonneagar Margaidh Eorpach nó EMIR). Leasuithe ar Airteagal 300 go hAirteagal 310 agus ar Airteagal 497 de CRR Cuireadh roinnt sainmhínithe le hAirteagal 300 lena gcumhdaítear téarmaí a úsáidtear sna rialacha leasuithe maidir le ceanglais cistí dílse do neamhchosaintí ar chontrapháirtithe lárnacha. Rinneadh Airteagal 301 a mhodhnú le láimhseáil shonrach a thabhairt isteach maidir le neamhchosaintí institiúidí ar chontrapháirtí lárnach i ngeall ar idirbhearta airgid, le láimhseáil an chorrlaigh thosaigh a shonrú a thuilleadh agus lena léiriú go mbeadh aon mhodh amháin infheidhme maidir le ceanglais cistí dílse a ríomh do neamhchosaintí ar chontrapháirtithe lárnacha cáilitheacha. Rinneadh Airteagal 304 a mhodhnú d'fhonn athruithe ar mhodhanna ríofa luach neamhchosanta díorthach a léiriú agus d'fhonn láimhseáil idirbheart maoinithe urrús agus láimhseáil comhthaobhachta atá curtha ar fáil ag cliaint dá gcomhaltaí imréitigh a shoiléiriú. Rinneadh Airteagal 305 a mhodhnú d'fhonn láimhseáil idirbheart maoinithe urrús a shoiléiriú agus d'fhonn na critéir incháilithe maidir le láimhseáil fhabhrach neamhchosaintí cliant a choigeartú. Cuireadh isteach in Airteagal 306 soiléiriú ar láimhseáil ráthaíochtaí na gcomhaltaí imréitigh dá gcliaint chomh maith le soiléiriú ar láimhseáil idirbheart maoinithe urrús. Le hAirteagal 308 tugadh isteach cur chuige nua maidir le ceanglais cistí dílse a ríomh i gcás ranníocaíochtaí réamhchistithe le ciste mainneachtana ar chontrapháirtí lárnach cáilitheach. Rinneadh modhnú ar an bhfoirmle chun an ceanglas cistí dílse maidir le neamhchosaintí ar chontrapháirtí lárnach neamhcháilitheach in Airteagal 309 a ríomh. Le hAirteagal 310, baineadh an cur chuige malartach maidir le ceanglais cistí dílse do neamhchosaintí ar chontrapháirtithe lárnacha a ríomh agus cuireadh isteach láimhseáil nua do ranníocaíochtaí neamhchistithe le ciste mainneachtana ina ionad. Ar deireadh, rinneadh modhnú ar na forálacha idirthréimhseacha in Airteagal 497. Leasuithe ar Airteagal 50a go hAirteagal 50d agus ar Airteagal 89 d'EMIR. Rinneadh Airteagal 50a go hAirteagal 50d a mhodhnú d'fhonn cur chuige nua maidir le ríomh caipitil hipitéisigh contrapháirtí lárnaigh a ionchorprú, cur chuige atá ag teastáil ó institiúidí chun a gcuid ceanglas cistí dílse do ranníocaíochtaí ciste mainneachtana leis an gcontrapháirtí lárnach sin a ríomh. Rinneadh Airteagal 89(5a) a mhodhnú d'fhonn na forálacha idirthréimhseacha a bhaineann leis an ríomh sin a thabhairt cothrom le dáta. Leabhar trádála/Riosca margaidh (CRR) In Eanáir 2016, chríochnaigh CBMB an obair a bhí ar bun aige maidir le hathbhreithniú ó bhonn ar an leabhar trádála agus d'fhoilsigh sé caighdeán nua maidir le láimhseáil riosca margaidh. Tugadh aghaidh sa chaighdeán ar lochtanna deartha an chreata riosca margaidh atá ann faoi láthair, lena náirítear gabháil neamhleordhóthanach raon iomlán na rioscaí ar a raibh institiúidí neamhchosanta, agus neamhchinnteacht faoin teorainn idir an leabhar trádála agus an leabhar neamhthrádála (i.e. leabhar baincéireachta), rud a chruthaigh deiseanna arbatráiste rialála a dhéanamh. Sa chaighdeán nua tá rialacha athbhreithnithe maidir le samhlacha inmheánacha a úsáid chun cistí dílse le haghaidh riosca margaidh a ríomh, mar aon le cur chuige caighdeánaithe nua a chuirtear in áit an chur chuige reatha. D'fhonn an caighdeán nua a chur chun feidhme i ndlí an Aontais, agus d'fhonn a áirithiú go leanfaidh na rialacha de bheith comhréireach, rinneadh roinnt modhnuithe athruithe ar CRR. I dTeideal I – Ceanglais ghinearálta, luacháil agus tuairisciú In Airteagal 94 leagtar síos na coinníollacha athbhreithnithe faoin bhféadfaidh institiúid tairbhe a bhaint as an maolú le haghaidh institiúidí ag a bhfuil gnó beag leabhair trádála, agus faoin maolú sin féadfar na ceanglais cistí dílse do riosca creidmheasa na suíomhanna leabhair baincéireachta a chur in ionad na gceanglas cistí dílse le haghaidh riosca margaidh. In Airteagal 102 agus Airteagal 103 déantar na ceanglais ghinearálta do shuíomhanna leabhair trádála a shoiléiriú. In Airteagal 104 agus Airteagal 104a soiléirítear na critéir lena ndéantar suíomhanna sa leabhar trádála a shannadh agus na coinníollacha faoina ndéantar suíomh leabhair trádála a athaicmiú mar shuíomh leabhair baincéireachta, nó a mhalairt. In Airteagal 104b sainmhínítear coincheap nua na deisce trádála. In Airteagal 105 leagtar síos na rialacha nach mór a urramú chun suíomhanna leabhair trádála a luacháil go stuama. In Airteagal 106 tá cur síos ar aithint agus ar láimhseáil suíomhanna leabhair trádála a mheastar ina bhfáluithe inmheánacha ar shuíomhanna leabhair baincéireachta. I dTeideal IV Caibidil 1 – Forálacha ginearálta Le hAirteagal 325 déantar cur síos ar na cineálacha cur chuige ar féidir le hinstitiúidí a úsáid chun ceanglais cistí dílse do riosca margaidh a ríomh mar aon le coinníollacha a núsáide agus conas is féidir a núsáid a chomhcheangal. In Airteagal 325a mionsonraítear na critéir incháilithe maidir le húsáid an chur chuige chaighdeánaithe shimplithe d'institiúidí ag a bhfuil gnó meánmhéide leabhair trádála. In Airteagal 325b leagtar síos na coinníollacha faoinar féidir neamhchosaintí riosca margaidh a ghlanluacháil idir eintitis éagsúla dlíthiúla laistigh de ghrúpa chun críocha ceanglais cistí dílse comhdhlúite do riosca margaidh a ríomh. In Airteagal 325c mionsonraítear na coinníollacha faoina bhféadtar suíomhanna atá ag institiúid d'fhonn fálú i gcoinne éifeacht dhíobhálach athruithe rátaí malairte ar chóimheasa cistí dílse na hinstitiúide a dhíolmhú ó na ceanglais riosca margaidh. Caibidil 1a – An cur chuige caighdeánaithe I Roinn 1 (Airteagal 325d) déantar cur síos ar chomhpháirteanna éagsúla an chur chuige chaighdeánaithe. I Roinn 2 (Airteagal 325e go hAirteagal 325l) déantar cur síos ar fheidhmiú na chéad chomhpháirte, an modh íogaireacht-bhunaithe. Leagtar amach inti na prionsabail ghinearálta maidir le ríomh agus comhiomlánú na rioscaí deilte, vega agus cuaire. I bhforoinn 1 de Roinn 3 (Airteagal 325m go hAirteagal 325r) sonraítear na fachtóirí riosca is gá a bhreithniú chun íogaireachtaí na suíomhanna leabhair trádála i leith aicmí éagsúla riosca a ríomh. I bhforoinn 2 de Roinn 3 (Airteagal 325s go hAirteagal 325u) mínítear conas is cóir na híogaireachtaí sin a ríomh. I Roinn 4 (Airteagal 325v) déantar cur síos ar fheidhmiú an dara comhpháirt den chur chuige caighdeánaithe, an forlíontán riosca iarmharaigh. Le Roinn 5 déantar cur síos ar fheidhmiú an tríú comhpháirt den chur chuige caighdeánaithe, an muirear um riosca mainneachtana. In Airteagal 325 tugtar na príomhshainmhínithe. I bhForoinn 1 (Airteagal 325x go hAirteagal 325z) déantar cur síos ar ríomh an mhuirir um riosca mainneachtana maidir le suíomhanna neamhurrúsúcháin, agus i bhForoinn 2 (Airteagal 325aa agus Airteagal 325ab) agus Foroinn 3 (Airteagal 325ac go hAirteagal 325ae) déantar cur síos ar an ríomh céanna maidir le hurrúsúcháin. I Roinn 6 (Airteagal 325af go hAirteagal 325az) tugtar na hualaithe riosca agus na comhghaolta nach mór a úsáid i gcás gach aicme riosca in éineacht leis na híogaireachtaí chun ceanglais cistí dílse do rioscaí margaidh faoin gcur chuige caighdeánaithe a chinneadh. Áirítear neamhchosaintí ar fhlaithiúnais an Aontais Eorpaigh sa chéad bhuicéad riosca, dár sannadh an tualú riosca is ísle (Airteagal 325ai agus Airteagal 325al). Tá an láimhseáil sin i gcomhréir leis an láimhseáil nach bhfuil ag brath ar rátáil, atá ar fáil faoi láthair do na cineálacha neamhchosaintí sin a áirítear sa leabhar neamhthrádála. Laghdaíodh na hualuithe riosca is infheidhme maidir le bannaí faoi chumhdach arna neisiúint ag institiúidí de chuid an Aontais Eorpaigh (Airteagal 325ai agus Airteagal 325al). Chuirfeadh an láimhseáil sin cosc ar mhéadú suntasach a d'fhéadfadh a theacht ar cheanglais chaipitil do neamhchosaintí ar bhannaí faoi chumhdach arna neisiúint ag institiúidí de chuid an Aontais Eorpaigh, rud a d'fhágfadh costais chistiúcháin níos lú ann i gcónaí i gcás iasachtaí morgáiste do thithíocht agus do mhaoin neamhchónaithe. Caibidil 1b – Cur chuige na samhlacha inmheánacha

I Roinn 1 (Airteagal 325ba agus Airteagal 325bb) mionsonraítear na coinníollacha faoinar féidir le hinstitiúidí samhlacha inmheánacha a úsáid agus an chaoi ar gá ceanglais cistí dílse do riosca margaidh a ríomh do dheasca trádála a thairbhíonn den chead sin. Le Roinn 2 (Airteagal 325bc agus Airteagal 325bl) déantar cur síos ar an gcaoi nach foláir na heasnaimh ionchasacha agus na tréimhsí leachtacha a úsáid i ríomh na gceanglas cistí dílse do riosca margaidh, na ceanglais nach foláir samhlacha inmheánacha a chomhlíonadh ó thaobh cúltástála, aitreabúideacht brabúis agus caillteanais, bailíocht inmheánach mar aon le ceanglais cháilíochtúla agus thomhais riosca agus an beart riosca maidir le cás struis nach foláir a ríomh do na fachtóirí riosca neamh-insamhlaithe. Faoi mar a tharla i gcás an chur chuige chaighdeánaithe, tugadh isteach láimhseáil thairbhiúil faoi chur chuige na samhlacha inmheánacha trí thréimhsí leachtacha do neamhchosaintí ar fhlaithiúnais an Aontais Eorpaigh agus ar bhannaí faoi chumhdach arna neisiúint ag institiúidí an Aontais Eorpaigh (Airteagal 325be). I Roinn 3 (Airteagal 325bm go hAirteagal 325bq) déantar cur síos ar an gcaoi nach foláir an muirear um riosca mainneachtana a ríomh maidir le deasca trádála faoi réir riosca mainneachtana ag úsáid chur chuige na samhlacha inmheánacha. Caibidil 2, Caibidil 3 agus Caibidil 4 – an cur chuige caighdeánaithe simplithe I gCaibidil 2, Caibidil 3 agus Caibidil 4 – ina sonraítear ceanglais cistí dílse do riosca an tsuímh, rioscaí malairte eachtraí agus rioscaí tráchtearraí faoi seach – tugtar léiriú ar an gcur chuige caighdeánaithe simplithe faoin gcreat riosca margaidh athbhreithnithe. Bhí na rialacha sin sa chreat riosca margaidh atá ann faoi láthair agus ní dhearnadh aon athrú orthu. Féadfaidh institiúidí an cur chuige seo a úsáid go dtí an [dáta cur i bhfeidhm an Rialacháin seo]. Tar éis an dáta sin, is iad na hinstitiúidí a chomhlíonann na critéir incháilitheachta a leagtar amach in Airteagal 325a, agus na hinstitiúidí sin amháin, a bheidh in ann an cur chuige caighdeánaithe simplithe a úsáid. Caibidil 5 – an cur chuige inmheánach simplithe Is é atá i gCaibidil 5 an cur chuige samhla inmheánaí simplithe faoin gcreat riosca margaidh athbhreithnithe. Bhí na rialacha sin sa chreat riosca margaidh atá ann faoi láthair agus ní dhearnadh aon athrú orthu. Féadfaidh institiúidí an cur chuige seo a úsáid go dtí an [dáta cur i bhfeidhm an Rialacháin seo]. Tar éis an dáta sin, ní bheidh institiúidí in ann an cur chuige samhla inmheánaí simplithe a úsáid a thuilleadh chun na ceanglais cistí dílse do riosca margaidh a ríomh. Os a choinne sin, leanfaidh Caibidil 5 d'fheidhm a bheith aici maidir le ceanglais cistí dílse i gcomhair rioscaí Coigeartú Luachála Creidmheasa a ríomh faoin ardmhodh mar a leagtar amach in Airteagal 383. Cuid 10 – Forálacha Idirthréimhseacha, Tuarascálacha, Athbhreithnithe agus Leasuithe, In Airteagal 501b déantar cur síos ar chéimniú isteach ceanglas cistí dílse do riosca margaidh, mar a ríomhadh iad faoi Chaibidil 1a agus Caibidil 1b. Le hAirteagal 519a sonraítear roinnt gnéithe teicniúla den chreat riosca margaidh athbhreithnithe a bhféadfadh fadhbanna a bheith ag baint leo nuair a chuirfear an creat chun feidhme. Tá sainordú ag ÚBE athbhreithniú a dhéanamh ar na gnéithe teicniúla sin tráth nach déanaí ná 3 bliana tar éis theacht i bhfeidhm an Rialacháin seo agus féadfaidh an Coimisiún tograí a dhéanamh na rialacha gaolmhara a athrú i bhfianaise chonclúidí ÚBE. Neamhchosaintí móra (CRR) Ní chumhdaíonn an bonn caipitil atá ann faoi láthair (an 'caipiteal incháilithe') ach cuid bheag de na neamhchosaintí móra foriomlána atá ag institiúidí agus ar an ábhar nach leor a stuamacht, dá réir sin, i gcás ina dtabhóidh institiúid an caillteanas is mó is féidir de thoradh teip tobann ar chontrapháirtí aonair nó ar ghrúpa contrapháirtithe, nach leor í le go dtiocfadh institiúid slán mar ghnóthas leantach dá thoradh sin. Ar a bharr sin, ní chuireann an teorainn atá ann faoi láthair san áireamh na rioscaí níos airde a leanann na neamhchosaintí atá ag G-SIIanna ar chontrapháirtithe aonair nó ar ghrúpaí de chliaint nasctha agus, go háirithe, mar a bhaineann sin le neamhchosaintí ar G-SIIanna eile. Léirigh an ghéarchéim airgeadais go bhféadfadh na caillteanais ábhartha in G-SII amháin a bheith ina nábhar imní chomh fada le sócmhainneacht G-SIIanna eile de agus d'fhéadfadh iarmhairtí tromchúiseacha a bheith acu ar chobhsaíocht airgeadais. Ar deireadh, braitheann an creat neamhchosaintí móra atá ann faoi láthair ar mhodhanna nach bhfuil chomh cruinn céanna le modhanna an chur chuige nua (i.e. Cur Chuige Caighdeánaithe le haghaidh Riosca Creidmheasa Contrapháirtí, CCC-RCC) a d'fhorbair CBMB d'fhonn neamhchosaintí díorthacha na mbanc (i.e. díorthaigh thar an gcuntar) a ríomh. Leasaítear an creat neamhchosaintí móra chun dul i ngleic leis na bealaí éalaithe a sainaithníodh. Go háirithe, tá an caipiteal is féidir a chur san áireamh chun teorainn na neamhchosaintí móra a ríomh teoranta do chaipiteal Leibhéal 1 (ní chuirtear caipiteal Leibhéal 2 san áireamh a thuilleadh); Leasaítear Airteagal 395(1) chun íosteorainn 15% i gcás neamhchosaintí G-SIBanna ar G-SIBanna eile a thabhairt isteach, agus le hAirteagal 390 leasaithe forchuirtear úsáid na modhanna CCC-RCC d'fhonn neamhchosaintí ar idirbhearta díorthach thar an gcuntar a ríomh, fiú i gcás bainc a bhfuil cead tugtha dóibh samhlacha inmheánacha a úsáid. A bhuí leis na modhnuithe a tugadh isteach faoin gcreat reatha méadófar íogaireacht ó thaobh riosca chóras na neamhchosaintí móra agus déanfar an córas Eorpach a chur i gcomhréim níos fearr le caighdeán CBMB ar neamhchosaintí móra a eisíodh in 2014. Le hAirteagal 507 de CRR ceanglaítear ar an gCoimisiún athbhreithniú agus tuairisciú a dhéanamh ar chur chun feidhme Airteagal 400(1)(j) agus Airteagal 400(2). Ós rud é nárbh fhéidir sonraí cainníochtúla leordhóthanacha a bhailiú chun measúnú a dhéanamh ar an tionchar a d'fhéadfadh bheith ann dá mbainfí na díolúintí a liostaítear sna forálacha sin nó dá ndéanfaí éigeantach iad, foráiltear le hAirteagal 507 do shainordú nua do ÚBE tuairisc a chur chuig an gCoimisiún faoi úsáid na ndíolúintí a leagtar amach in Airteagal 400(1) agus Airteagal 400(2) agus Airteagal 390(6). Cóimheas giarála (CRR) Tugtar forálacha nua isteach agus déantar coigeartuithe ar roinnt Airteagal i CRR d'fhonn ceanglas cóimheasa giarála ceangailteach a thabhairt isteach do na hinstitiúidí uile faoi réir CRD. Comhlánaíonn an ceanglas cóimheasa giarála na ceanglais reatha maidir le faireachán maoirseachta ar riosca na giarála iomarcaí i CRD mar aon le ceanglais CRR maidir le cóimheas giarála a ríomh, a thuairisciú do mhaoirseoirí, agus, ó Eanáir 2015 i leith, é a nochtadh don phobal. An ceanglas cóimheasa giarála Cuirtear ceanglas cóimheasa giarála 3% de chaipiteal Leibhéal 1 – mar a comhaontaíodh ar an leibhéal náisiúnta – leis na ceanglais cistí dílse in Airteagal 92 de CRR nach foláir d'institiúidí a chomhlíonadh mar aon lena gceanglais riosca-bhunaithe. Ar an gcaoi sin, tugtar ceanglas ceangailteach isteach ar fud an Aontais a bheidh mar thacaíocht d'institiúidí. Ina theannta sin, is iad na húdaráis inniúla a leanfaidh de bheith freagrach as faireachán a dhéanamh ar bheartais agus ar phróisis ghiarála na ninstitiúidí aonair agus féadfaidh na húdaráis sin bearta breise a thabhairt isteach chun dul i ngleic le rioscaí na giarála iomarcaí, má tá údar lena leithéid. Coigeartuithe ar thomhas neamhchosanta an chóimheasa giarála Tugadh anonn na coigeartuithe ar thomhas neamhchosanta an chóimheasa giarála a bhí san áireamh i CRR reatha cheana. Ós rud é gur mo an srian a chuirfeadh cóimheas giarála 3% srian le samhlacha agus línte gnó áirithe ná a chéile, tá gá le tuilleadh coigeartuithe. Féadfaidh institiúidí tomhas neamhchosanta an chóimheasa giarála a laghdú d'iasachtú poiblí a dhéantar ó bhainc forbartha phoiblí (Airteagal 429a(1)(d)), iasachtaí faoi bhealach (Airteagal 429a(1)(e)) agus do chreidmheasanna onnmhairiúcháin arna ráthú go hoifigiúil (Airteagal 429a(1)(f)). Chun nach ndéantar imréiteach cliant a dhéanann na hinstitiúidí a dhídhreasú, ceadaítear d'institiúidí timhas neamhchosanta a laghdú faoin gcorrlach tosaigh a fhaightear ó chliaint i gcás díorthaigh a imréitítear trí chontrapháirtithe lárnacha cáilitheacha (Airteagal 429c(4)). Maolán cóimheasa giarála do G-SIBanna Tá plé idirnáisiúnta á dhéanamh faoi láthair faoi mhaolán cóimheasa giarála do G-SIBanna a d'fhéadfadh bheith ann. A luaithe a bheidh comhaontú idirnáisiúnta deiridh ann maidir leis an maolán cóimheasa giarála ba cheart go gcuirfí san áireamh é lena chur le CRR. Tuairisciú rialála (CRR) Tugadh isteach nó rinneadh leasuithe ar fhorálacha éagsúla i CRR agus CRD chun comhréireacht a fheabhsú agus chun na costais atá ar institiúidí de thoradh an chreata tuairiscithe rialála foriomlán a laghdú.

Déantar Airteagal 99(5) a leasú le go náireofaí ann sainordú d'ÚTE tuairisc a chur chuig an gCoimisiún faoi chostas an tuairiscithe rialála faoin 31 Nollaig 2019. Leis an sainordú sin leagtar amach modheolaíocht an-bheacht d'ÚBE le costais thuairiscithe ar institiúidí a chainníochtú agus foráiltear d'oibleagáid moltaí a dhéanamh faoi bhealaí leis an tuairisciú a laghdú d'institiúidí beaga trí leasuithe a dhéanamh ar theimpléid thuairiscithe ÚBE atá ann cheana. Ní bheidh ar institiúidí beaga mar a shainmhínítear in Airteagal 430a iad tuarascálacha rialála a chur isteach ach ar bhonn bliantúil seachas faoi dhó sa bhliain nó níos minice ná sin i gcás na ninstitiúidí uile eile (Airteagail 99(4), 100, 101, 394 agus 430). Déanfar tuairisciú ar neamhchosaintí móra a shimpliú trí mhír amháin a bhaint agus soiléiriú a dhéanamh ar mhír eile a bhfuil ceanglas ann faoi láthair faoi Airteagal 394 maidir lena thuairisciú. Nochtadh (CRR) Comhréireacht fheabhsaithe i gceanglais maidir le nochtadh Cuirtear forálacha nua i gCuid a hOcht d'fhonn foráil a dhéanamh maidir le córas nochta atá níos comhréirí a chuireann san áireamh méid choibhneasta agus castacht choibhneasta na ninstitiúidí. Déantar iad a aicmiú i dtrí chatagóir: suntasach (Airteagal 433a), beag (Airteagal 433b) agus eile (Airteagal 433c), agus déantar idirdhealú breise idir institiúidí atá liostaithe agus nach bhfuil. Beidh feidhm ag ceanglais maidir le nochtadh maidir le gach catagóir institiúidí ar bhonn scála aistrithigh, agus idirdhealú ann maidir le substaint agus minicíocht na nochtuithe. Ag taobh uachtarach an scála aistrithigh, beidh ar institiúidí ag a bhfuil urrúis liostaithe nochtadh bliantúil a chur ar fáil i leith na sonraí uile a theastaíonn faoi Chuid a hOcht, mar aon le nochtadh sonraí ar leith ar bhonn leathbhliantúil nó ráithiúil, lena náirítear, sa chás deiridh, tábla príomh-mhéadrachtaí stuamachta (Airteagal 447). Ag taobh íochtarach an scála aistrithigh, ní bheidh ar institiúidí beaga neamh-liostaithe ach nochtuithe ar leith a dhéanamh ar shonraí maidir le rialachas, luach saothair, agus bainistiú riosca agus ar an tábla príomh-mhéadrachtaí ar bhonn bhliantúil. Leasuithe spriocdhírithe de ghrá na comhsheasmhachta le caighdeáin idirnáisiúnta agus ceanglais nua nó leasuithe Cholún 1. Rinneadh roinnt leasuithe ar Theideal II agus Theideal II de Chuid a hOcht (Airteagal 435 go hAirteagal 455) d'fhonn ceanglais maidir le nochtadh a chur i gcomhréim níos fearr le caighdeáin idirnáisiúnta maidir le nochtuithe. Go háirithe, cuireadh ceanglas nua isteach maidir le heolas a nochtadh faoi infheistíochtaí suntasacha i ngnóthais árachais a bhfuil údarú tugtha ag údarás inniúil ina leith gan iad a asbhaint ó cheanglais cistí dílse bhreise ilchuideachtaí airgeadais (Airteagal 438(e) agus Airteagal 438(f)). Tá sé i gceist go léireoidh leasuithe eile ar na Teidil sin ceanglais nua nó leasuithe Cholún 1 atá le tabhairt isteach mar chuid den togra reachtach seo. Áireofar leo siúd nochtuithe maidir le TLAC (Airteagal 437a), riosca creidmheasa contrapháirtí (Airteagal 439), riosca margaidh (Airteagal 445) agus ceanglais leachtachta (Airteagal 451a). Ar deireadh, déantar soiléiriú áirithe ar na nochtuithe aisíocaíochta agus tugtar isteach ceanglas nochta maidir le maoluithe ó na rialacha aisíocaíochta faoi Threoir 2013/36/AE (Airteagal 450) a úsáid. Cumhachtuithe d'ÚBE agus don Choimisiún Cuimsíonn an togra cumhachtú d'ÚBE d'fhonn formáidí aonfhoirmeacha don nochtadh a fhorbairt, formáidí ba cheart a chur i gcomhréim a oiread is féidir le formáidí idirnáisiúnta don nochtadh chun an inchomparáideacht a éascú (Airteagal 434a). Chun na críche céanna sin, cuimsíonn an togra cumhachtú don Choimisiún na ceanglais maidir le nochtadh i gCuid a hOcht a leasú chun forbairtí nó leasuithe ar chaighdeáin idirnáisiúnta maidir le nochtuithe a léiriú. NSFR (CRR) Cuirtear Teideal nua le Cuid a Sé, agus rinneadh coigeartuithe ar fhorálacha atá ann faoi láthair chun cóimheas glanchistiúcháin chobhsaí ceangailteach (NSFR) a thabhairt isteach d'institiúidí creidmheasa agus gnólachtaí infheistíochta sistéamacha. Forálacha ginearálta Rinneadh coigeartuithe ar na forálacha ginearálta i gCuid a hAon. Rinneadh leasuithe ar Airteagal 8 d'fhonn na coinníollacha a choigeartú faoinar féidir le hinstitiúidí tairbhe a bhaint as tarscaoiltí ó cheanglais leachtachta ar an leibhéal aonair, agus chun Airteagal 11 agus Airteagal 18 maidir le rialacha comhdhlúthaithe a choigeartú freisin. Forálacha leachtachta atá ann faoi láthair Tugtar isteach leasuithe i dTeideal I agus i dTeideal II de Chuid a Sé chun sainmhínithe agus ceanglais maidir le tuairisciú a choigeartú. Déantar coigeartú ar shainmhínithe in Airteagal 411, agus déantar tuilleadh sonraithe ar cheanglais maidir le tuairisciú in Airteagail 412, 413, 415, 416 agus in Airteagal 422 go hAirteagal 425. Déantar modhnú ar Airteagal 414 d'fhonn an ceanglas nua NSFR a chomhtháthú agus d'fhonn na hiarmhairtí is infheidhme a shonrú i gcás ina sáraítear é. Teideal IV nua de Chuid a Sé: An cóimheas glanchistiúcháin chobhsaí

Caibidil 1 An cóimheas glanchistiúcháin chobhsaí (Airteagal 428a agus Airteagal 428b) In Airteagal 428a sonraítear rialacha d’fhochuideachtaí i dtríú tíortha maidir le NSFR a ríomh ar bhonn comhdhlúite. In Airteagal 428b sainmhínítear dearadh ginearálta NSFR a ríomhtar mar chóimheas idir méid an chistiúcháin chobhsaí atá ar fáil ag institiúid agus méid an chistiúcháin chobhsaí atá de dhíth. Caibidil 2 Rialacha ginearálta chun an cóimheas glanchistiúcháin chobhsaí a ríomh (Airteagal 428c go hAirteagal 428h) Le hAirteagal 428c déantar rialacha ginearálta maidir le ríomh NSFR a shoiléiriú. Le hAirteagal 428d sonraítear an chaoi a gcuirfear conarthaí díorthacha san áireamh i ríomh NSFR, agus le hAirteagal 428e sonraítear glanluacháil na nidirbheart iasachta urraithe agus na nidirbheart caipitil faoi thionchar an mhargaidh. Le hAirteagal 428f sainítear na coinníollacha faoinar féidir a mheas go bhfuil sócmhainní agus dliteanais áirithe idirspleách agus déantar liosta de na táirgí a measfar a sócmhainní agus a ndliteanais a bheith idirspleách: coigilteas rialáilte láraithe, iasachtaí spreagtha, eisiúint bannaí faoi chumhdach gan riosca cistiúcháin ar feadh thréimhse aon bhliana agus idirbhearta imréitigh díorthach cliant. Tabharfar de chumhacht don Choimisiún gníomh tarmligthe a ghlacadh chun athbhreithniú a dhéanamh ar an liosta sin (mír 3 nua d'Airteagal 460). In Airteagal 428g sonraítear láimhseáil taiscí i líonraí comharchumann nó scéimeanna cosanta institiúideacha agus le hAirteagal 428h tugtar isteach rogha d'údaráis inniúla láimhseáil fhabhrach a thabhairt d'idirbhearta laistigh de ghrúpa ar choinníollacha áirithe. Caibidil 3 Cistiú cobhsaí atá ar fáil (Airteagal 428i go hAirteagal 428o) Le Roinn 1 (Airteagal 428i agus Airteagal 428j) den Chaibidil seo sainítear na rialacha ginearálta maidir le ríomh mhéid an chistiúcháin chobhsaí atá ar fáil arb é uimhreoir an NSFR é. Le Roinn 2 (Airteagal 428k go hAirteagal 428o) sainítear fachtóirí an chistiúcháin chobhsaí atá ar fáil a bhaineann leis an gcaipiteal rialála agus le dliteanais éagsúla de réir a saintréithe, go háirithe a naibíocht agus nádúr an chontrapháirtí. Caibidil 4 Cistiú Cobhsaí Ceangailteach (Airteagal 428p go hAirteagal 428ag) Le Roinn 1 (Airteagal 428p agus Airteagal 428q) den Chaibidil seo sainítear na rialacha ginearálta maidir le ríomh mhéid an Chistiúcháin Chobhsaí Cheangailtigh arb é ainmneoir an NSFR é. Le Roinn 2 (Airteagal 428r go hAirteagal 428ag) sainítear fachtóirí an chistiúcháin chobhsaí atá de dhíth a bhaineann le sócmhainní éagsúla agus le neamhchosaintí lasmuigh den chlár comhardaithe de réir a saintréithe, go háirithe a naibíocht, a leachtacht agus nádúr an chontrapháirtí. Léiríonn na sainmhínithe agus fachtóirí an chistiúcháin chobhsaí atá de dhíth a cuireadh i bhfeidhm chun an NSFR a ríomh, léiríonn siad na sainmhínithe agus na caolchorrlaigh a cuireadh i bhfeidhm chun LCR an Aontais Eorpaigh a ríomh. Go háirithe, sócmhainní atá incháilithe mar shócmhainní leachtachta ardcháilíochta (SLAL) ar Leibhéal 1, seachas bannaí faoi chumhdach an-ardcháilíochta, tá na socmhainní sin faoi réir fachtóir CCC 0% chun iarmhairtí diúltacha ar leachtacht i mbannaí margaidh ceannasacha a sheachaint. Tá sócmhainní a thagann as idirbhearta le custaiméirí airgeadais a bhfuil aibíocht iarmhair is lú ná sé mhí acu agus atá urraithe ag SLAL Leibhéal 1, seachas bannaí faoi chumhdach an-ardcháilíochta, tá na sócmhainní sin faoi réir fachtóir CCC 5% (Airteagal 428s). Má tá na hidirbhearta neamhurraithe nó urraithe le sócmhainní eile, tá na hidirbhearta sin faoi réir fachtóir CCC 10% (Airteagal 428u). Tá sé d'aidhm leis na coigeartuithe sin ar na fachtóirí CCC Basel (10% agus 15% faoi seach) an tionchar láithreach a bheidh ar leachtacht na margaí cistiúcháin idirbhainc, ar leachtacht na nurrús agus ar ghníomhaíochtaí cruthaithe margaidh a mhaolú. Tabharfar de chumhacht don Choimisiún gníomh tarmligthe a ghlacadh chun athbhreithniú níos leithne a dhéanamh ar an láimhseáil sin agus ar láimhseáil idirbheart urraithe, agus conclúidí na tuarascála a d'ullmhaigh ÚBE á gcur san áireamh. Mura ndéantar cinneadh laistigh de 3 bliana tar éis dháta cur i bhfeidhm an NSFR, ardófar na fachtóirí CCC sin go 10% agus 15% faoi seach (mír 7 d'Airteagal 510 i gCuid a Deich). Maidir le conarthaí díorthacha, má tá na sócmhainní díorthach (fritháirithe ag corrlaigh athrúcháin a fhaightear i bhfoirm airgid agus SLAL Leibhéal 1, seachas bannaí faoi chumhdach an-ardcháilíochta) níos mó ná na dliteanais díorthach (fritháirithe ag na corrlaigh athrúcháin go léir a bhreactar), tá an difríocht faoi réir fachtóir CCC 100% (Airteagal 428ag). Ina theannta sin, sócmhainní arna mbreacadh mar chorrlach tosaigh nó mar ranníocaíocht le ciste mainneachtana contrapháirtí lárnaigh, tá siad faoi réir fachtóir CCC 85% (Airteagal 428af). Ar a bharr sin, tugtar isteach cur chuige atá íogair ó thaobh riosca de a ndearnadh coigeartú air i gcomparáid le NSFR Basel d'fhonn riosca cistiúcháin todhchaíoch i gcás díorthach a ghabháil. I gcás conarthaí díorthacha gan cumhdach corrlaigh, cuirtear fachtóir CCC 10% i bhfeidhm ar a ndliteanais díorthach comhlána (Airteagal 428u) agus, i gcás conarthaí díorthacha faoi chumhdach corrlaigh, tugtar isteach rogha fachtóir CCC 20% a chur i bhfeidhm ar dhliteanais díorthach comhlána nó a neamhchosaint fhéideartha thodhchaíoch (NFT) arna ríomh faoi Chur Chuige Caighdeánaithe le haghaidh Riosca Creidmheasa Contrapháirtí - CCC-RCC (Airteagal 428x). Tabharfar de chumhacht don Choimisiún gníomh tarmligthe a ghlacadh chun athbhreithniú a dhéanamh ar an láimhseáil sin, agus conclúidí na tuarascála a d'ullmhaigh ÚBE á gcur san áireamh. Mura ndéantar cinneadh laistigh de 3 bliana tar éis dháta cur i bhfeidhm an NSFR, cuirfear fachtóir CCC 20% i bhfeidhm ar dhliteanais díorthach comhlána maidir leis na conarthaí díorthacha uile agus na hinstitiúidí uile (mír 5 nua d'Airteagal 510). Na Caighdeáin Idirnáisiúnta um Thuairisciú Airgeadais 9 (CRR) Cuirtear isteach Airteagal 473a d'fhonn na ceanglais soláthair incriminteacha nua maidir le riosca creidmheasa faoi IFRS a thabhairt isteach le linn tréimhse dar tús an 1 Eanáir 2019 agus dar críoch an 31 Nollaig 2023 chun an tionchar airgeadais ar institiúidí a mhaolú. Fachtóir tacaíochta FBM (CRR)

Áirítear sa togra athruithe ar cheanglais chaipitil do neamhchosaintí ar FBManna (Airteagal 501). Ní thiocfaidh aon athrú ar an laghdú caipitil reatha 23,81% do neamhchosaint ar FBM, mura mó é ná EUR 1,5 milliún. Maidir le neamhchosaint FBM ar mó ná EUR 1,5 milliún é, moltar laghdú caipitil 23,81% ar an gcéad EUR 1,5 milliún den neamhchosaint agus laghdú 15% ar an gcuid eile den neamhchosaint atá os cionn EUR 1,5 milliún. Féadfaidh institiúidí leanúint de bheith ag cur an laghdaithe chun feidhme trí mhéid na neamhchosanta atá ualaithe ó thaobh riosca do FBM faoi leith a choigeartú. Láimhseáil neamhchosaintí bonneagair (CRR) Is rud ríthábhachtach d'fhás eacnamaíoch an Aontais é tionscadail bonneagair atá inmharthana a chur chun cinn i réimsí amhail an tiompar, an fuinneamh, an nuálaíocht, an toideachas, agus an taighde. I gcomhar le tionscnaimh eile de chuid an Choimisiúin amhail Aontas na Margaí Caipitil agus an Plean Infheistíochta don Eoraip, tá sé d'aidhm ag an togra maoiniú príobháideach a úsáid do thionscadail ardcháilíochta bonneagair. Ag cur le forbairtí a rinneadh le déanaí ar an gcreat rialála do ghnóthais árachais agus leis an obair leanúnach a rinneadh le haghaidh an athchóirithe a dhéanfaidh CBMB ar an gCur Chuige Caighdeánaithe, moltar, faoin gCur Chuige Caighdeánaithe agus faoin gCur Chuige maidir le riosca creidmheasa ar bhonn inmheánach, moltar láimhseáil fhabhrach a thabhairt do neamhchosaintí iasachtaithe speisialaithe a bhfuil sé d'aidhm acu tionscadail bonneagair atá sábháilte agus slán a chistiú. Sainítear iad sin trí thacar critéar atá in ann próifíl riosca na neamhchosanta a laghdú agus cur le cumas na ninstitiúidí an riosca sin a bhainistiú. Tá na critéir comhsheasmhach leis na critéir lena sainaithnítear na tionscadail bonneagair cáilitheacha a dtugtar láimhseáil fhabhrach dóibh faoin gCreat um Shócmhainneacht II. Tá an láimhseáil atá beartaithe faoi réir ag clásal athbhreithniúcháin d'fhonn mionchoigeartú a dhéanamh ar an bhforáil, más gá, i bhfianaise an tionchair a bheidh aici ar infheistíochtaí bonneagair san Aontas Eorpach agus d'fhonn aon fhorbairt ábhartha ar an leibhéal domhanda a chur san áireamh. Ina theannta sin, leis an togra, beidh sé de chead an fhoráil a leasú ar mhaithe le níos mó solúbthachta maidir le struchtúr maoiniúcháin tionscadal bonneagair, i.e. chun an láimhseáil a leathnú chuig corparáidí bonneagair. Tar éis dul i gcomhairle le hÚBE, cuirfidh an Coimisiún tuarascáil ar fáil faoi threochtaí margaidh maidir le hinfheistíochtaí bonneagair agus faoi phróifíl riosca iarmhír na ninfheistíochtaí sin agus cuirfidh an Coimisiún an tuarascáil sin faoi bhráid Pharlaimint na hEorpa agus na Comhairle mar aon le haon togra iomchuí. Athbhreithniú ghnólachtaí infheistíochta (CRR) Tá an tathbhreithniú faoi Airteagal 508(3) ar ghnólachtaí infheistíochta ag an dara céim anois. Sa chéad tuarascáil a foilsíodh i Nollaig 2015, d'aithin ÚBE nach raibh na rialacha faoi CRR a raibh cosúlacht na baincéireacht orthu oiriúnach dá bhfeidhm i gcás fhormhór na ngnólachtaí infheistíochta, cé is moite de na cinn atá níos sistéamaí a bhfuil rioscaí ag baint leo atá cosúil leis na rioscaí a bhaineann le hinstitiúidí creidmheasa. Ar iarratas ón gCoimisiún, tá obair anailíse eile agus beart bailithe sonraí ar siúl ag ÚBE d'fhonn láimhseáil caipitil atá níos iomchuí agus níos comhréirí a chur in iúl do ghnólachtaí infheistíochta a chumhdóidh gach paraiméadar de chóras nua a d'fhéadfadh bheith ann. Táthar ag súil go dtabharfaidh ÚBE a ionchur deireanach uaidh don Choimisiún i Meitheamh 2017. Tá sé d'aidhm ag an gCoimisiún tograí reachtacha lena dtionscnófar creat stuamachta ar leith maidir le gnólachtaí infheistíochta neamhshistéamacha a thíolacadh faoi dheireadh 2017. Go dtí go nglacfar na tograí sin, meastar gurb iomchuí cead a thabhairt do ghnólachtaí infheistíochta neamhshistéamacha CRR a chur i bhfeidhm, mar a bhí sé, sula dtagann na leasuithe i bhfeidhm. Beidh gnólachtaí infheistíochta neamhshistéamacha faoi réir an leagain leasaithe de CRR. Áiritheoidh sin go gcaithfear le gnólachtaí sistéamacha ar mhodh iomchuí agus go laghdófar an tualach rialála ar ghnólachtaí neamhshistéamacha a mbeadh orthu, murach sin, tacar nua rialacha atá ceaptha d'institiúidí creidmheasa agus do ghnólachtaí infheistíochta sistéamacha a chur i bhfeidhm go sealadach i rith na tréimhse sula ndéanfar creat stuamachta na ngnólachtaí infheistíochta a leagfar amach in 2017 a ghlacadh go críochnaitheach. Creat leasaithe maidir le riosca ráta úis a thabhairt isteach (CRR agus CRD) De bharr forbairtí ar leibhéal CBMB maidir le rioscaí ráta úis a thomhas, déantar leasú ar Airteagal 84 agus Airteagal 98 de CRD agus ar Airteagal 448 de CRR d'fhonn creat leasaithe maidir le gabháil rioscaí ráta úis do shuíomhanna leabhair baincéireachta a thabhairt isteach. Áirítear ar na leasuithe sin cur chuige comhchoiteann caighdeánaithe a thabhairt isteach a bhféadfadh institiúidí úsáid a bhaint as chun na rioscaí sin a ghabháil nó a bhféadfadh údaráis inniúla a cheangal ar an institiúid a úsáid nuair nach bhfuil na córais atá forbartha ag an institiúid chun na rioscaí a ghabháil sásúil, agus áirítear ar na leasuithe freisin ceanglais fheabhsaithe tástála asluití agus ceanglais fheabhsaithe maidir le nochtadh. Ina theannta sin, tugtar sainordú d'ÚBE, in Airteagal 84 de CRD, mionsaothrú a dhéanamh ar shonraí an chur chuige chaighdeánaithe, ar na critéir agus na coinníollacha ar cheart d'institiúidí a leanúint chun rioscaí ráta úis a shainaithint, a mheas, a bhainistiú agus a mhaolú, agus, in Airteagal 98 de CRD, tugtar sainordú dó sainmhíniú a thabhairt ar na sé chás maoirseachta suaite a chuirtear i bhfeidhm ar rátaí úis agus ar an toimhde choiteann nach foláir d'institiúidí a chur chun feidhme don tástáil asluiteach. 2016/0360 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 575/2013 i dtaca leis an gcóimheas giarála, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an riosca creidmheasa contrapháirtí, leis an riosca marcaí, leis na neamhchosaintí ar chontrapháirtithe lárnacha, leis na neamhchosaintí ar ghnóthais chomh-infheistíochta,leis na neamhchosaintí móra, leis na ceanglais tuairiscithe agus nochta agus lena leasaítear Rialachán (AE) Uimh. 648/2012 (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ón mBanc Ceannais Eorpach, Ag féachaint don tuairim ó Choiste Eacnamaíoch agus Sóisialta na hEorpa, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Tar éis na géarchéime airgeadais a tháinig chun cinn le linn na mblianta 2007-2008, chuir an tAontas athchóiriú mór chun feidhme ar chreat rialála na seirbhísí airgeadais chun athléimneacht a chuid institiúidí airgeadais a fheabhsú. Bhí an tathchóirí sin bunaithe den chuid is mó ar chaighdeáin a bhí comhaontaithe go hidirnáisiúnta. Ar na bearta iomadúla a bhí sa phacáiste athchóiriúcháin bhí glacadh Rialachán(AE) Uimh. 575/2013 ó Pharlaimint na hEorpa agus ón gComhairle agus Treoir 2013/36/AE ó Pharlaimint na hEorpa agus ón gComhairle , Rialacháin lenar daingníodh na ceanglais stuamachta maidir le hinstitiúidí creidmheasa agus gnólachtaí infheistíochta. (2)Cé go bhfuil an córas airgeadais níos cobhsaí agus níos athléimní i gcoinne cuid mhór cineálacha suaite agus géarchéime a d’fhéadfadh bheith ann sa todhchaí a bhuí leis an athchóiriú, ní dheachaigh sé sin i ngleic go cuimsitheach fós leis na fadhbanna sainaitheanta ar fad. Cúis thábhachtach leis sin nach raibh a gcuid oibre ar réitigh a comhaontaíodh go hidirnáisiúnta chun dul i ngleic leis na fadhbanna sin an tráth sin críochnaithe ag lucht socraithe na gcaighdeán idirnáisiúnta, amhail Coiste Basel um Maoirseacht ar Bhaincéireacht (Coiste Basel) agus an Bord um Chobhsaíocht Airgeadais (FSB). Ós rud é go bhfuil an obair ar athchóirithe tábhachtacha breise críochnaithe anois, ba cheart dul i ngleic leis na fadhbanna atá ann fós. (3)I dteachtaireacht an 24 Samhain 2015, d'aithin an Coimisiún go raibh gá ann le tuilleadh laghdaithe riosca agus gheall sé go gcuirfeadh sé togra reachtach chun cinn a bheadh bunaithe ar chaighdeán a bhí comhaontaithe go hidirnáisiúnta. Lena chois sin, d'aithin an Chomhairle sna Conclúidí uaithe an 17 Meitheamh 2016 agus d'aithin Parlaimint na hEorpa sa rún uaithi an 10 Marta 2016 go raibh gá ann tuilleadh céimeanna reachtacha a thabhairt ó thaobh rioscaí a laghdú. (4)Ní hamháin gur cheart go neartódh na bearta laghdaithe riosca athléimneacht an chórais baincéireachta Eorpaigh agus muinín na margaí sa chóras, ach is ar a mbonnsa a dhéanfaí tuilleadh dul chun cinn maidir leis an Aontas Baincéireachta a thabhairt chun críche. Lena chois sin, ba cheart dearcadh ar na bearta sin ar chúlra na ndúshlán níos leithne atá roimh gheilleagar an Aontais, go háirithe an gá atá ann fás agus poist a chur chun cinn nuair nach mbíonn cinnteacht ó thaobh thochaí an gheilleagair ann. Ina fhianaise sin, seoladh mórthionscnaimh bheartais éagsúla, amhail an Plean Infheistíochta don Eoraip agus Aontas na Margaí Caipitil d’fhonn geilleagar an Aontais a neartú. Dá bhrí sin, tá sé tábhachtach go nidiroibreoidh na bearta laghdaithe riosca ar fad go réidh leis na tionscnaimh bheartais sin uile agus le hathchóirithe níos leithne a rinneadh le déanaí san earnáil airgeadais chomh maith. (5)Ba cheart bearta an Rialacháin leasúcháin seo a bheith coibhéiseach le caighdeáin idirnáisiúnta atá comhaontaithe go hidirnáisiúnta agus ba cheart a áirithiú leis go leanfar den choibhéis idir, ar thaobh amháin, an Rialachán seo agus Treoir 2013/36/CE agus, ar an taobh eile, Creat Basel III. Ba cheart teorainn réime agus ama a bheith leis na coigeartaithe spriocdhírithe a dhéanfar chun bheith ag teacht le sonraíochtaí an Aontais agus le ceisteanna beartais níos leithne sa chaoi nach gcuirfear isteach ar fhóntacht fhoriomlán an chreata stuamachta. (6)Ba cheart bearta laghdaithe a riosca atá ann cheana a fheabhsú freisin chun a áirithiú gur féidir iad a chur i bhfeidhm ar chaoi níos comhréirí agus nach gcruthóidh siad ualach comhlíonta rómhór, go háirithe i gcás institiúidí atá níos lú agus nach bhfuil a oiread castachta ag baint leo. (7)Cuidíonn cóimheasa giarála cobhsaíocht airgeadais a choimeád trí bheith ina dtacaíocht ag ceanglais chaipitil atá bunaithe ar riosca agus trí sshrian a chur le giaráil rómhór le linn cora chun feabhais sa gheilleagar. Dá bhrí sin, ba cheart ceanglas cóimheasa giarála a thabhairt isteach chun córas tuairiscithe agus nochta an chóimheasa giarála a chomhlánú. (8)Chun nach gcuirfear srian nach bhfuil gá leis le hiasachtú ó institiúidí do chorparáidí agus do theaghlaigh phríobháideacha agus chun drochthionchar ar leachtacht margaidh nach bhfuil gá leis, ba cheart an ceanglas cóimheasa giarála a shocrú ar leibhéal ar a ngníomhóidh sé mar thacaíocht inchreidte ag an riosca go mbeidh giaráil rómhór ann gan bac a chur ar fhás eacnamaíoch. (9)Is é an chonclúid a bhí ag an an Údarás Baincéireachta Eorpach (ÚBE) sa tuarascáil uaidh chuig an gCoimisiún gur feidhm tacaíochta inchreidte a bheadh i gcóimheas giarála caipitil ar Leibhéal 1 arna chalabrú ag 3% le haghaidh aon chineál institiúide. Lena chois sin, chomhaontaigh Coiste Basel ar leibhéal idirnáisiúnta go mbeadh ceanglas cóimheasa ag 3% ann. Dá bhrí sin, ba cheart an ceanglas cóimheasa giarála a chalabrú ag 3%. (10)Mar sin féin, dá mbeadh ceanglas cóimheasa giarála ag 3% ann, is mó an tsrian a chuirfeadh sin le samhlacha gnó áirithe ná leis an gcuid eile. Go háirithe, d'imreofaí tionchar míréireach ar an iasachtú poiblí a dhéantar ó bhainc forbartha poiblí agus le creidmheasanna onnmhairiúcháin a ráthaítear go hoifigiúil. Dá bhrí sin, ba cheart an cóimheas giarála a choigeartú le haghaidh na gcineálacha sin neamhchosaintí. (11)Níor cheart go mbainfí d'éifeacht soláthair seirbhísí imréitigh lárnacha a chuireann na hinstitiúidí ar fáil do chliaint mar gheall ar chóimheas giarála. Dá bhrí sin, níor cheart go mbainfeadh na corrlaigh thosaigh ar idirbhearta arna nimréiteach go lárnach a fhaigheann institiúidí óna gcliaint agus a chuireann siad ar aghaidh chuig contrapháirtithe lárnacha, níor cheart an beart a eisiamh as an mbeart (12)D'athbhreithnigh Coiste Basel an caighdeán idirnáisiúnta an caighdeán idirnáisiúnta maidir leis an gcóimheas giarála chun gnéithe áirithe eile de dhearadh an chóimheasa sin a shonrú. Ba cheart Rialachán (AE) Uimh. 575/2013 a ailíniú leis an gcaighdeán athbhreithnithe chun an cothrom iomaíochta idirnáisiúnta le haghaidh institiúidí de chuid an Aontais Eorpach a oibríonn lasmuigh den Aontas a fheabhsú, agus chun a áirithiú go leanfaidh an cóimheas giarála de bheidh ina chomhlánú éifeachtach ag ceanglais riosca-bhunaithe maidir le cistí dílse. (13)Tá Coiste Basel ag smaoineamh faoi láthair ar fhormhuirear cóimheasa giarála a thabhairt isteach le haghaidh bainc a bhfuil tábhacht shistéamach dhomhanda leo (G-SIBanna). Ba cheart go dtiocfadh plé ar an gcalabrú iomchuí ar an gcóimheas giarála le haghaidh institiúidí de chuid an Aontais Eorpaigh a bhfuil tábhacht shistéamach leo as toradh deiridh obair calabraithe Choiste Basel. (14)D'fhoilsigh FSB Bileog Téarmaí (caighdeán TLAC) an chumais iomlán ionsúcháin caillteanas (TLAC) agus d'fhormhuinigh G-20 é ag cruinniú mullaigh Shamhain 2015 sa Tuirc. De réir chaighdeán TLAC, ní mór do na bainc a bhfuil tábhacht shitéamach dhomhanda leo (G-SIBanna) méid leordhóthanach de dhliteanais ardionsúcháin caillteanais (intarrthála) chun a áirithiú go nionsófar na caillteanais agus go ndéanfar athchaipitliú go mín agus go tapúil. Sa teachtaireacht uaidh an 24 Samhain 2015, gheall an Coimisiún go gcuirfeadh sé togra reachtach chun cinn faoi dheireadh 2016, togra lena a bhféadfaí caighdeán TLAC a chur chun feidhme faoin sprioc-am a comhaontaíodh go hidirnáisiúnta, mar atá 2019. (15)Nuair a bheifear ag cur TLAC chun feidhme san Aontas, ní mór an tíoscheanglas atá ann cheana le haghaidh cistí dílse agus dliteanais incháilithe (ICI) a chur san áireamh, íoscheanglas a leagtar amach i dTreoir 2014/59/AE ó Pharlaimint na hEorpa agus ón gComhairle. Ós rud é go bhfuil an taon chuspóir amháin ag TLAC agus ICI, mar atá a áirithiú go mbeidh cumas leordhóthanach ionsúcháin caillteanais ag na hinstitiúidí, is gnéithe comhlánaitheacha de chomhchreatiad an dá cheanglas. Ó thaobh na hoibríochta, ba cheart íosleibhéal comhchuibhithe TLAC a thabhairt isteach i Rialachán (AE) Uimh. 575/2013 le ceanglas nua go mbeidh cistí dílse agus dliteanais incháilithe ann, agus ba cheart an forlíontán gnólacht-sonrach maidir le hinstitiúidí domhanda a bhfuil tábhacht shistéamach leo (G-SIIanna) agus an ceanglas gnólacht-sonrach maidir le heintitis nach G-SIIanna iad a thabhairt isteach le leasuithe spriocdhírithe ar Threoir 2014/59/AE agus Rialachán (AE) Uimh. 806/2014 ó Pharlaimint na heorpa agus ón gComhairle. Ba cheart na forálacha ábhartha lena dtugtar isteach caighdeán TLAC sa Rialachán (AE) seo a léamh in éineacht leis na forálacha sa reachtaíochta thuasluaite agus le Treoir 2013/36/AE. (16)I gcomhréir le caighdeán TLAC, caighdeán nach gcumhdaíonn ach G-SIBanna, níor cheart feidhm a bheith ag an tíoscheanglas maidir le méid leordhóthanach de chistí dílse agus de dhliteanais ardionsúcháin caillteanais a thugtar isteach sa Rialachán seo, níor cheart feidhm a bheith aige ach i gcás G-SIIanna. Mar sin féin, ba cheart feidhm a bheith ag na rialacha maidir le dliteanais incháilithe a thugtar isteach sa Rialachán seo maidir leis na hinstitiúidí uile, i gcomhréir leis na coigeartuithe agus na ceanglais chomhlánaitheacha i dTreoir 2014/59/AE.

(17)I gcomhréir le caighdeán TLAC, ba cheart feidhm a bheith ag an gceanglas maidir le cistí dílse agus dliteanais incháilithe maidir le heintitis réitigh ar G-SII iad féin nó ar cuid de ghrúpa a sainaithníodh mar G-SII iad. Ba cheart feidhm a bheith ag an gceanglas maidir le cistí dílse agus dliteanais incháilithe ar bhonn aonair nó ar bhonn comhdhlúite, ag brath ar cé acu institiúidí neamhspleácha gan aon fhochuideachtaín nó máthairghnóthais iad na heintitis réitigh sin. (18)Tá cead tugtha i dTreoir 2014/59/AE uirlisí réitigh a úsáid, ní hamháin i gcás institiúidí ach i gcás cuideachtaí sealbhaíochta airgeadais agus cuideachtaí sealbhaíochta airgeadais measctha. Dá bhrí sin, ba cheart cumas ionsúcháin caillteanais leordhóthanach a bheith ag máthairchuideachtaí sealabhaíochta airgeadais agus máthairuideachtaí sealbhaíochta airgeadais measctha ar nós máthairinstitiúidí. (19)Chun a áirithiú go mbeidh an ceanglas maidir le cistí dílse agus dliteanais incháilithe éifeachtach, tá sé ríthábhachtach go mbeidh ardchumas ionsúcháin caillteanais ag na hionstraimí a shealbhófar chun an ceanglas sin a chomhlíonadh. Níl an cumas sin ag dliteanais atá eisiata ón uirlis tarrthála dá dtagraítear i dTreoir 2014/59/AE agus ní mó na sin atá an cumas sin ag dliteanais eile arbh fhéidir go mbeadh deacrachtaí praiticiúla lena dtarrtháil cé go bhfuil siad intarrthála i bprionsabal. Dá bhrí sin, níor cheart a mheas go bhfuil na dliteanais sin incháilithe don cheanglas maidir le cistí dílse agus dliteanais incháilithe. Ar an taobh eile, tá ardchumas ionsúcháin caillteanais ag ionstraimí caipitil, agus ag fodhliteanais chomh maith. Lena chois sin, ba cheart an poitéinseal ionsúcháin caillteanais atá ag dliteanais atá ar an leibhéal pari passu le dliteanais eisiata áirithe, ba cheart é a aithint go pointe áirithe, i gcomhréir le caighdeán TLAC. (20)Chun nach gcomhairfear dliteanais faoi dhó chun críocha an cheanglais maidir le cistí dílse agus dliteanais incháilithe, ba cheart rialacha a thabhairt isteach le haghaidh asbhaint sealúchas ítimí dliteanas incháilithe amhail an chur chuige asbhainte a forbraíodh cheana i Rialacha (AE) Uimh. 575/2013 le haghaidh ionstraimí caipitil. Faoin gcur chuige sin, ba cheart sealúchais ionstraimí dliteanas incháilithe a asbhaint ar dtús as dliteanais incháilithe agus, a mhéid nach bhfuil aon dliteanais leordhóthanacha ann, ba cheart iad a bhaint as ionstraimí caipitil Leibhéal 2. (21)I gcaighdeán TLAC tá roinnt critéar incháilitheachta i leith dliteanas agus tá siad níos déine ná na critéir incháilitheachta i leith iontraimí caipitil atá ann faoi láthair. Chun a áirithiú go mbeidh siad comhsheasmach, ba cheart critéir inchailitheachta i leith ionstraimí caipitil a ailíniú ó thaobh neamh-incháilitheachta ionstraimí arna neisiúint le heinitis sainchuspóireacha ón 1 Eanáir 2022 amach. (22)Ó glacadh Rialachán (AE) Uimh. 575/2013, rinneadh leasú ar an gcaighdeán idirnáisiúnta maidir le láimhseáil stuamachta neamhchosaintí institiúidí ar chontrapháirtithe lárnacha chun feabhas a chur ar láimhseáil neamhchosaintí institiúidí ar chontrapháirtithe lárnacha incháilithe. Ar na hathbhreithnithe suntasacha a rinneadh ar an gcaighdeán sin tá úsáid aon mhodha amháin chun an ceanglas cistí dílse maidir le neamhchosaintí atá dlite de dheasca ranníocaíoctaí cist maineachtana, uasteorainn fhollasach ar na ceanglais cistí dílse foriomlána a chuirtear i bhfeidhm ar neamhchosaintaí ar chontrapháirtithe lárnacha cáilitheacha, agus cur chuige níos íogaire ó thaobh riosca de chun luach díorthach a ghabháil i ríomh acmhainní hipitéiseacha contrapháirtigh lárnaigh cháilithigh. San am céanna, fágadh gan athrú láimhseáil neamhchosaintí ar chontrapháirtithe lárnacha neamhcháilitheacha. Ós rud é gur thug na caighdeáin idirnáisiúnta athbhreithnithe isteach láimhseáil a oireann níos fearr don timpeallacht imréitigh lárnach, ba cheart dlí an Aontais a leasú chun na caighdeáin sin a ionchorprú. (23)Chun a áirithiú go mbainisteoidh na hinstitiúidí a neamhchosaintí go leordhóthanach i bhfoirm aonad nó scaireanna i ngnóthais comh-infheistíochta, ba cheart na rialacha lena leagtar síos láimhseáil na neamhchosaintí sin a bheith íogair ó thaobh riosca de agus ba cheart iad trédhearcacht a chur chun cinn i lithe neamhcosaintí foluiteacha gnótha comh-infheistíochta. Dá bhrí sin, ghlac Coiste Basel caighdeán athbhreithnithe lenar socraíodh ord tosaíochta soiléir de chineálacha cur chuige chun méideanna neamhchosanta atá ualaithe ó thaobh riosca a ríomh i gcás na neamhchosaintí sin. Tá an leibhéal trédhearcachta thar na neamhchosaintí foluiteacha léirithe san ord tosaíochta sin. Ba cheart Rialachán (AE) Uimh. 575/2013 a ailíniú leis na rialacha sin atá comhaontaithe go hidirnáisiúnta. (24)Agus iad ag ríomh luach neamhchosanta idirbheart díorthach faoin gcreat riosca creidmheasa tá rogha ag na hinstitiúidí idir trí chur chuige chaighdeánaithe faoi Rialachán (AE) Uimh. 575/2013: an Modh Caighdeánaithe ('MC'), an Modh um Marcáil ón Margadh ('MMM') agus an Modh Neamhchosanta Bunaidh ('MNB'). (25)Mar sin féin, ní aithnítear sna trí chur chuige sin go laghdaíonn comhthaobhacht riosca sna neamhchosaintí. Tá a gcalabruithe as dáta agus ní léiríonn siad an tardleibhéal luaineachta a braitheadh le linn na géarchéime airgeadais. Ní aithnítear go hiomchuí iontu sochar na glanluachála ach oiread. Chun dul i ngleic leis na heasnaimh sin, chinn Coiste Basel cur chuige nua caighdeánaithe chun luach neamhchosanta neamhchosaintí díorthach a ríomh a chur in ionad MC agus MMM, cur chuige darb ainm an Cur Chuige Caighdeánaithe le haghaidh Riosca Creidmheasa Contrapháirtí ('CCC-RCC'). Ós rud é gur thug na caighdeáin idirnáisiúnta athbhreithnithe isteach cur chuige caighdeánaithe nua a oireann níos fearr don timpeallacht imréitigh lárnach, ba cheart dlí an Aontais a leasú chun na caighdeáin sin a ionchorprú. (26)Tá CCC-RCC níos íogaire ó thaobh riosca de ná MC agus MMM agus ba cheart, dá bhrí sin, go dtiocfadh ceanglais cistí dílse as is fearr a léireoidh na rioscaí a bhaineann le hidirbhearta díorthach na ninstitiúidí. San am céanna, tá CCC-RCC níos casta agus na hinstitiúidí á chur chun feidhme. I gcás roinnt de na hinstitiúidí a úsáideann MM faoi láthair, is féidir go mbeidh CC-RCC róchasta agus ródhian ó thaobh na hoibre de chun a chur chun feidhme. Ba cheart leagan simplithe de CCC-RCC a thabhairt isteach do na hinstitiúidí sin. Ós rud é gur lú an íogaireacht ó thaobh riosca de a bheidh ag an leagan simplithe sin ná atá ag CCC-RCC, ba cheart é a chalabrú chun a áirithiú nach ndéanfar gannmheastachán ar luach neamhchosanta idirbheart díorthach leis. (27)I gcás institiúidí ar beag na cosaintí díorthach atá acu agus a úsáideann MNB faoi láthair, is féidir go mbeidh CCC-RCC agus CCC-RCC simplithe araon róchasta chun a gcur chun feidhme. Dá bhrí sin, ba cheart MNB a choinneáil do na hinstitiúidí sin, ach ba cheart é a athbhreithniú chun dul i ngleic lena phríomheasnaimh. (28)Chun treoir a thabhairt d'institiúid ar cheann de na cineálacha cur chuige atá ceadaithe a roghnú, ba cheart critéir shoiléire a thabhairt isteach. Ba cheart na critéir sin a bhunú ar an méid gníomhaíochtaí díorthach a dhéanann institiúid, rud a léiríonn an leibhéal soifisticiúlachta ar cheart d'institiúid a bhaint amach chun luach neamhchosanta a ríomh. (29)Le linn na géarchéime airgeadais, ba mhór na caillteanais leabhair trádála i gcás roinnt institiúidí a bhí bunaithe san Aontas. I gcás cuid acu, níor leor an leibhéal caipitil a raibh sé de cheangal acu a bheith acu chun na caillteanais sin a fhritháireamh. Ar na cúiseanna sin, chuir Coiste Basel deireadh le roinnt laigí sa láimhseáil stuamachta le haghaidh suíomhanna leabhair trádála, mar atá na ceanglais cistí dílse maidir le rioscaí margaidh. (30)In 2009, tugadh an chéad tacar athchóirithe chun críche ar an leibhéal idirnáisiúnta agus trasuíodh iad isteach i ndlí an Aontais le Treoir 2010/76/AE ó Pharlaimint na hEorpa agus ón gComhairle. (31)Mar sin féin, ní dheachaigh athchóiriú 2009 i ngleic leis na laigí struchtúracha sna ceanglais cistí dílse maidir le caighdeáin riosca margaidh. Mar gheall ar an easpa soiléir ó thaobh na teorann idir na leabhair thrádála agus na leabhair bhaincéireachta, bhí deiseanna ann arbatráiste rialála a dhéanamh, ach, mar gheall ar easpa íogaireachta na ceanglais cistí dílse maidir le rioscaí margaidh, níorbh fhéidir raon iomlán na rioscaí ar a bhfuil institiúidí neamhchosanta a ghabháil. (32)Dá bhrí sin, thionscain Coiste Basel An Bun-athbhreithniú ar an leabhar trádála (BLT) chun dul i ngleic leis na laigí sin. Críochnaíodh an obair sin in Eanáir 2016. Cuireann caighdeáin BLT leis an íogaireacht ó thaobh riosca de atá ag an gcreat riosca margaidh trí mhéid de cheanglais cistí dílse a shocrú atá níos comhréirí le rioscaí suíomhanna leabhair trádála agus soiléiríonn siad an sainmhíniú ar an teorainn idir leabhair bhaincéireachta agus leabhair thrádála. (33)Ní mór dea-fheidhmiú na margaí airgeadais san Aontas a choimeád agus caighdeán BLT á gcur chun feidhme. Léiríonn staidéir tionchair a rinneadh le déanaí ar chaighdeáin BLT go bhfuiltear ag súil go dtiocfaidh ardú géar sa cheanglas cistí dílse foriomlán maidir le rioscaí margaidh as cur chun feidhme chaigheáin BLT. Dá bhrí sin, chun nach mbeidh cúngú tobann ar chuideachtaí trádála san Aontas, ba cheart tréimhse céimniúcháin a thabhairt isteach sa chaoi gur féidir leis na hinstitiúidí an leibhéal foriomlán ceanglas cistí dílse maidir le rioscaí margaidh a ghinfidh trasuí chaighdeáin BLT san Aontas a aithint. Lena chois sin, ba cheart aird ar leith a thabhairt ar sonraíochtaí trádála Eorpacha agus ar choigeartuithe ar cheanglais cistí dílse maidir le bannaí ceannasacha agus bannaí faoi chumhdach, agus urrúsuithe simplí trédhearcacha caighdeánaithe. (34)Ba cheart láimhseáil chomhréireach le haghaidh rioscaí margaidh a bheith i bhfeidhm freisin maidir le hinstitiúidí ag a bhfuil gníomhaíochtaí leabhair trádála teoranta, sa chaoi gur féidir le tuilleadh institiúidí ag a bhfuil gníomhaíochtaí beaga trádála an creat riosca creidmheasa a chur i bhfeidhm i gcás suíomhanna leabhair baincéireachta mar a leagtar amach faoi leagan athbhreithnithe den mhaolú le haghaidh gnó beag leabhair trádála. Ina theannta sin, ba cheart cead a thabhairt d'institiúidí ag a bhfuil leabhar trádála meánmhéide úsáid a bhaint as cur chuige caighdeánaithe simplithe chun na ceanglais cistí dílse maidir le rioscaí margaidh a ríomh i gcomhréir leis an gcur chuige atá in úsáis faoi láthair faoi Rialachán (AE) 575/2013). (35)Ba cheart an creat neamhchosaintí móra a dhaingniú chun gur fearr a bheidh institiúidí in ann caillteanais a ionsú agus caighdeáin idir náisiúnta a chomhlíonadh níos fearr. Chun na críche sin, ba cheart cáilíocht níos fearr caipitil a úsáid mar bhonn caipitil chun an teorainn le neamhchosaintí móra agus ar neamhchosaintí ar dhíorthaigh creidmheasa a ríomh le CCC-RCC. Ar a bharr sin, ba cheart an teorainn le neamhchosaintí a fhéadfaidh G-SIBanna a bheidh acue ar G-SIBanna eile a ísliú chun rioscaí sistéamacha a laghdú a bhaineann le hidirnaisc idir institiúidí móra agus leis an tionchar a fhéadfaidh contrapháirtí G-SIBanna ar an gcobhsaíocht airgeadais. (36)Cé go náirithíonn an cóimheas cumhdaigh ar leachtacht (LCR) go mbeidh institiúidí creidmheasa agus gnólachtaí infheistíochta sistéamaí in ann strus dian a sheasamh go gearrthéarmach, ní áirithíonn sé go mbeidh struchtúr maoinithe cobhsa